title: Luoto (Helsinki)

text: Luoto () on saari Helsingin edustalla, Eteläsataman suulla. Saaren halkaisija on noin 150 metriä, ja sen erottaa mantereesta sata metriä leveä "Kaivopuiston väylä". Luodolle vuonna 1898 valmistuneessa puisessa huvilassa toimii kesäisin "Ravintola Saaristo", jota pidetään eräänä Helsingin perinteikkäimmistä ravintoloista. Ravintolarakennuksen on suunnitellut arkkitehti Selim A. Lindqvist.


title: Puu katsoo kauas yli metsän

text: Puu katsoo kauas yli metsän on Hannu Salakan toinen runokokoelma. Se ilmestyi vuonna 1976. Kokoelma on tunnelmaltaan synkkä: runot käsittelevät ennen kaikkea pimeää syksyä. Niissä on kaipuuta menneeseen ja nykyaikaistumisen ja kaupungistumisen aikaansaamaa haikeutta. Runot ovat suhteellisen pitkiä, ja ne on otsikoitu.


title: Luettelo oopperataloista

text: Luettelo oopperataloista sijainnin mukaan


title: Heinrich Zschokke

text: Johann Heinrich Daniel Zschokke (22. maaliskuuta 1771 – 27. kesäkuuta 1848) oli saksalais-sveitsiläinen kirjailija ja pedagogi.


title: Heinrich Zschokke

text: Heinrich Zschokke syntyi Magdeburgissa Saksassa. Vanhempiensa kuoleman jälkeen hän asui sisarustensa ja kirjailija Elias Caspar Reichardin luona. Zschokke opiskeli Magdeburgin luostarikoulussa ja sitten Altstädterin oppikoulussa. Hän kirjoitti jonkin aikaa näytelmiä kiertelevälle teatteriseurueelle, mutta ryhtyi sitten opiskelemaan filosofiaa, teologiaa ja historiaa Frankfurt an der Oderin yliopistossa, jonka yksityisdosentiksi hän tuli vuonna 1792.


title: Heinrich Zschokke

text: Ensimmäiset huomiota herättäneet Zschokken teokset olivat romaani "Abällino, der grosse Bandit" (1793), jonka esikuva oli Friedrich Schillerin "Die Räuber" (suom. "Rosvot"), ja melodramaattinen tragedia "Julius von Sassen" (1796).


title: Heinrich Zschokke

text: Jäätyään Preussissa ilman professorinvirkaa Zschokke asettui vuonna 1796 asumaan Sveitsiiin, jossa hän johti Reichenaun linnassa toiminutta kasvatuslaitosta. Graubündenin viranomaiset myönsivät hänelle kansalaisuuden, ja vuonna 1798 Zschokke julkaisi teoksensa "Geschichte des Freistaates der drei Bünde im hohen Ratien (Rhaetia)". Samana vuonna poliittiset levottomuudet pakottivat hänet sulkemaan kasvatuslaitoksen.


title: Heinrich Zschokke

text: Zschokke toimi aktiivisesti politiikassa ja pääsi viransijaiseksi Aarauhin, jossa hänet nimitettiin koulutusjaoston puheenjohtajaksi ja myöhemmin komissaariksi Unterwaldeniin, jolloin hänen vaikutusvaltansa laajeni lopulta Urin, Schwyzin ja Zugin kantoneihin. Zschokke kunnostautui toimimalla tarmokkaasti ja innolla työssään, jossa hän piti huolta yhteiskunnan köyhimpien luokkien eduista. Vuosina 1799–1801 Zschokke toimi kolmessa kantonissa aluekomissaarina. Zschokke vetäytyi pois julkisuudesta, kun Bernin keskushallinto esitti liittovaltiojärjestelmän uudistamista, mutta Napoléon Bonaparten aikaansaamien muutosten jälkeen hän ryhtyi Aargaun kantonin palvelukseen.


title: Heinrich Zschokke

text: Vuonna 1801 Zschokke herätti huomiota teoksellaan "Geschichte vom Kampfe und Untergange der schweizerischen Berg- und Wald-Kantone". Vuodesta 1804 lähtien ilmestyneillä "Schweizerbote"-teoksillaan Zschokke vaikutti julkisiin asioihin, ja samaa voi sanoa hänen "Misceilen für die neueste Weltkunde" -teoksistaan, jotka ilmestyivät vuosina 1807–1813. Vuonna 1811 Zschokke alkoi julkaista myös kerran kuukaudessa ilmestynyttä aikakauslehteä nimeltä "Erheiterungen". Zschokke kirjoitti myös useita historiateoksia, joista tärkein on "Des Schweizerlandes Geschichte für das Schweizervolk" (1822).


title: Heinrich Zschokke

text: Zschokken kertomukset, joilla hän hankki kirjallisen maineensa, on koottu useiksi kokoelmiksi, kuten "Bilder aus der Schweiz" (5 osaa, 1824–25), "Ausgewählte Novellen und Dichtungen" (16 osaa, 1838–1839). Kertomuksista tunnetuimpia ovat "Addrich im Moos" (1794), "Der Freihof von Aarau" (1794), "Alamontade" (1802), "Der Creole" (1830), "Das Goldmacherdorf" (1817; suom. "Kultala", 1834) ja "Meister Jordan" (1845). Teossarjassa "Stunden der Andacht" (1809–1816; 27 osaa Zschokken elinaikana), jota luettiin paljon, Zschokke selitti rationalistisessa hengessä uskonnon ja moraalin perusasioita. "Eine Selbstschau" (1842) on puolestaan eräänlainen omaelämäkerta.


title: Heinrich Zschokke

text: Vuonna 1834 suomennettu "Kultala" oli vuonna 1831 perustetun Suomalaisen Kirjallisuuden Seuran ensimmäinen julkaisu. Teoksen käänsi saksasta seuran sihteeri Carl Keckman.


title: Heinrich Zschokke

text: Vaikka Zschokkea ei pidetä kovin omaperäisenä kirjailijana, hän oli aikanaan varsin suosittu ja saavutti luultavasti suosionsa käsittelemällä uudenaikaisia poliittisia ja uskonnollisia ajatuksia, korostamalla teoksissaan käytännöllisyyttä ja käyttämällä tarmokasta ja selkeää tyyliä.


title: Heinrich Zschokke

text: Zschokke kuoli Blumenhalden maaseutuasunnossaan Aarejoella 27. kesäkuuta 1848.


title: Muuratsalo

text: Muuratsalo on noin yhdentoista neliökilometrin laajuinen saari Päijänteessä, joka sijaitsee Ristinselän pohjoispuolella ja Hauhonselän länsipuolella. Muuratsalossa on useita arvokkaita virkistysalueita. Suoraan mantereelle Muuratsalosta ei pääse maitse, mutta Lemmensillan, Louhunsalmen riippusillan ja pengertien muodostama siltaketju yhdistää saaret toisiinsa ja jälkimmäinen mantereeseen Säynätsalosta. Noin puolet saaresta kuuluu Jyväskylän Säynätsalon kaupunginosaan (ennen vuotta 1993 Säynätsalon kunta), ja noin puolet kuuluu Muurameen.


title: Muuratsalo

text: Saariketju on syntynyt jääkaudella jäätikön raastaessa Päijänteen uomaa auki, kun sen tielle on sattunut kovempaa peruskalliota, minkä selittää Muuratsalon graniittipitoisuus.


title: Muuratsalo

text: Saaressa on vuonna 1936 rakennettu koulu luokka-asteille 1–4. Koulun peruskorjaus ja laajennus valmistui vuonna 1995. Lehtisaaren ja Muuratsalon välinen Lemmensilta valmistui vuonna 1948. Vanha silta korvattiin pengersillalla 1980-luvulla.


title: Muuratsalo

text: Muuratsalon pohjoiseen pistävää vuorimaista niemeä sanotaan Satasarviseksi ja Satasarvisesta pohjoiseen työntyvää niemeä Haikaksi. Satasarvinen kohoaa noin 70 metriä Päijänteen pinnan yläpuolelle. Sen laki tunnetaan myös näköalapaikkana. Satasarvisen eteläpuolella oleva Paljaspää on kalliomäki, jolla kulkevalta luontopolulta on paikoin esteettömät näköalat 60–70 metriä alemmas Päijänteen Hauhonselälle.


title: Muuratsalo

text: Muuratsalossa on kolme noin 195 metriä korkeaa vuorta: Hakolanvuori, Kontinvuori ja Lullinvuori. Hakolanvuorella on kivimuodostelma, Tapion Alttari, jossa siirtolohkare on kolmen pienemmän kiven varassa. Lullinvuoressa on rakoluola ja osa Natura 2000 -alueesta. Alueeseen kuuluu Päijänteeseen avautuva noin 2 kilometriä pitkä jyrkänteinen kalliorinne.


title: Muuratsalo

text: Muuratsalon tunnusomainen piirre on siirtolohkareet. Saarella sijaitsee yksi Suomen suurimmista siirtolohkareista. Kaakkoisessa Muuratsalossa on niemi, jonka nimi on Etelähaikka. Muuratsalossa on neljä lampea: Velakallionlampi, Ojasenlampi, Iso-Sikonen ja Pieni-Sikonen. Näistä lammista Velakallionlampi kuuluu Jyväskylään, Ojasenlampi, Pieni-Sikonen ja Iso-Sikonen Muurameen. Muuratsalon etelärannalla on hiekkarantaa.


title: Muuratsalo

text: Haikan pohjoiskärjessä on sektoriloisto, jonka lähellä on tyyliltään perinteinen kahvila Ruokala Salo. Asuinalueen asemakaavan suunnitteli Wivi Lönn vuonna 1926. Muuratsalon länsirannalla sijaitsee arkkitehti Alvar Aallon suunnittelema koetalo, joka toimi myös hänen kesäasuntonaan. Länsirannalla sijaitsee myös Jyväskylän kaupungin leirialue Naukula.


title: Taivallahden kanava

text: Taivallahden kanava on kaksisulkuinen kanava Heinävedellä Etelä-Savossa. Kanava sijaitsee lähellä Varistaipaleen kanavaa ja se yhdistää Juojärven Varisveteen yhdessä Varistaipaleen kanavan kanssa. Kanava on noin 800 metriä pitkä ja sitä ohjataan kaukokäytöllä Varistaipaleen kanavalta. Pudotuskorkeutta kahdella sululla on 4,95–5,45 metriä. Kanava rakennettiin vuosina 1911–1914.


title: Taivallahden kanava

text: Kanava kuuluu Kallaveden reitin itäiseen laskuhaaraan Juojärven reittiin, joka yhtyy Varisvedellä historialliseen, kansallismaisemaksikin valittuun Heinäveden reittiin.


title: Alvet

text: Alvet eli alpit ("Lysimachia") ovat myrsinekasvien ("Myrsinaceae") heimoon kuuluva kasvisuku. Ne luokiteltiin aiemmin esikkokasveihin ("Primulaceae"), mutta ruotsalaisten Mari Källersjön, Gullevi Bergqvistin ja Arne A. Anderbergin tekemissä tutkimuksissa niiden läheisimmiksi sukulaisiksi ovat osoittautuneet tropiikin alueella tavattavat myrsinekasvit.


title: Alvet

text: Alvet ovat monivuotisia ruohovartisia kasveja. Lehdet ovat ehytlaitaisia ja kasvavat vastakkain tai kiehkuroina. Verhiö on syvään liuskainen ja teriö 5–7-lehtinen. Hedelmä on pallomainen kota.


title: Alvet

text: Alpia tunnetaan noin 150 lajia, joista suuri osa on kotoisin Itä-Aasiasta. Euroopassa kasvaa luontaisena noin 10 lajia. Alpiin kuuluvat muun muassa seuraavat lajit:


title: Alpi

text: Alpi voi tarkoittaa seuraavia:


title: Diomedes Cato

text: Diomedes Cato (1560/1565 – 1619 tai myöhemmin) oli italialaissyntyinen säveltäjä ja luutisti, joka asui ja työskenteli lähes koko elämänsä Puolassa.


title: Diomedes Cato

text: Cato syntyi lähellä Trevisoa vuosien 1560 ja 1565 välillä. Hänen isänsä oli opettaja. Lapsena Cato siirtyi perheineen Puolaan. Cato aloitti musiikinopintonsa Krakovassa. Vuosina 1588–1593 Cato työskenteli luutistina Sigismund III Vaasan hovissa. Vuosina 1593–1594 Caton tiedetään olleen Ruotsissa. Hänen elämästään vuoden 1619 jälkeen ei ole säilynyt tietoa.


title: Diomedes Cato

text: Cato sävelsi sekä instrumentaali- että vokaalimusiikkia. Monissa hänen teoksissaan käytetään luuttua.


title: Native POSIX Thread Library

text: Native POSIX Thread Library (NPTL) on Linux-käyttöjärjestelmän POSIX-säikeet toteuttava ominaisuus.


title: Native POSIX Thread Library

text: Ennen NPTL:n käyttöönottoa säikeet toteutettiin Linuxissa "LinuxThreads"-kirjaston avulla (1996), joka käytti codice_1-järjestelmäkutsua (numero 120) luomaan prosessista kopion, joka jakaa saman osoiteavaruuden. Tällä toteutuksella kuitenkin on ongelmia POSIX-yhteensopivuudessa signaalienkäsittelyn, ajoituksen ja prosessienvälisen synkronoinnin suhteen. LinuxThreadsissa säikeiden lukumäärä oli rajoitettu 8192:een ja jokaisella säikeellä oli oma prosessinumero. POSIXin mukaan jokaisen säikeen on saatava kiinni prosessille lähetetty signaali, jonka lähetys tapahtuu prosessinumeron mukaan.


title: Native POSIX Thread Library

text: LinuxThreadsin kehittämiseksi käynnistettiin kaksi projektia, NGPT (Next Generation POSIX Threads) IBM:llä ja NPTL Red Hatilla. NGPT:stä luovuttiin vuoden 2003 keskivaiheilla.


title: Native POSIX Thread Library

text: NPTL:ssä käyttöjärjestelmän ytimen näkemä abstraktio on edelleen prosessi, kuten LinuxThreadsissakin ja säikeet luodaan codice_1-kutsulla. NPTL toteuttaa säikeiden synkronoinnin kuitenkin ytimen futex-primitiiveillä. Säikeillä on yhteinen prosessinumero.


title: Native POSIX Thread Library

text: NPTL otettiin käyttöön Red Hat Linux 9:ssä ja Red Hat Enterprise Linuxissa versiossa 3 lokakuussa 2003. Nämä jakelut käyttivät vielä Red Hatin omaa 2.4-versiota Linux-kernelista, kun NPTL tuli ytimen viralliseen versioon vasta 2.6 julkaisun myötä.


title: Simona Amânar

text: Simona Amânar (s. 7. elokuuta 1979 Constanța) on romanialainen entinen telinevoimistelija.


title: Simona Amânar

text: Amânar aloitti voimistelun kuusivuotiaana. Maajoukkueeseen hän nousi vuonna 1994 ja voitti jo samana vuonna Romanian joukkueessa sekä Euroopan- että maailmanmestaruuden joukkuekilpailussa. Seuraavan vuoden MM-kisoissa hän voitti kultaa hypyssä, joka oli hänen paras telineensä, ja toistamiseen joukkuekilpailussa. Atlantan olymipalaisissa 1996 Amânar voitti kultaa hypystä, hopeaa permannolta ja pronssia joukkuekilpailussa sekä neliottelussa. Aluksi hän karsiutui neliottelufinaalista, mutta pääsi mukaan, kun Alexandra Marinescu hylättiin. Saman vuoden MM-kisoissa hän saavutti hopeaa hypystä.


title: Simona Amânar

text: Myös vuonna 1997 Marinescu joutui antamaan tilaa Amânarille MM-kisojen neliottelussa, jossa Amânar saavutti hopeaa Svetlana Horkinan takana. Samoissa kisoissa Amânar saavutti kultaa hypyssä ja joukkuekilpailussa. Vuoden 1998 EM-kisoissa Amânar voitti kultaa joukkuekilpailusta, hopeaa neliottelusta ja hypystä sekä pronssia puomilta sekä permannolta. Vuoden 1999 MM-kisoista irtosi kultaa joukkuekilpailusta ja hopeaa hypystä sekä permannolta. Neliottelussa hän putosi nojapuilta ja jäi sijalle 14.


title: Simona Amânar

text: Sydneyn olympialaisissa 2000 neliottelun ennakkosuosikki Horkina epäonnistui ja kultamitalista kamppailivat romanialaiset Amânar, Andreea Răducan ja Maria Olaru. Alun perin kisan voitti Răducan, mutta hän kärähti kiellettyjen lääkeaineiden käytöstä, jolloin Amânar nousi kilpailun voittajaksi. Samoissa kisoissa Amânar voitti kultamitalin myös joukkuekilpailusta ja pronssia permannolta.


title: Simona Amânar

text: Amânar lopetti uransa pian Sydneyn olympialaisten jälkeen. Hän asuu yhä kotimaassaan Romaniassa, missä hänellä on aviomies ja yksi lapsi.


title: Raimondo D’Inzeo

text: Raimondo D’Inzeo (2. helmikuuta 1925 Poggio Mirteto – 15. marraskuuta 2013 Rooma) oli italialainen esteratsastaja, olympiavoittaja ja maailmanmestari. Yhdessä veljensä Pieron kanssa Raimondo D’Inzeo oli ensimmäinen urheilija, joka osallistui olympialaisiin kilpailijana kahdeksan kertaa.


title: Raimondo D’Inzeo

text: D’Inzeo osallistui kaikkiin kesäolympialaisiin Lontoon kisoista 1948 Montréalin kisoihin 1976. Olympiaurallaan hän voitti kaikkiaan yhden kullan, kaksi hopeaa ja kolme pronssia. MM-tasolla D’Inzeo voitti kaksi kultaa, hopean ja pronssin. Italian ratsuväen upseerina työskennellyt D’Inzeo ratsasti aina sotilaspuvussa.


title: Raimondo D’Inzeo

text: D’Inzeo kuoli kotonaan Roomassa 88-vuotiaana myöhään perjantai-iltana 15. marraskuuta 2013. Hänen kuolinsyytään ei kerrottu.


title: Veikko Savolainen

text: Veikko ”Joonas” Savolainen (9. tammikuuta 1929 Kymi – 24. syyskuuta 2016 Helsinki) oli suomalainen pilapiirtäjä ja sarjakuvantekijä, sekä piirtäjä että käsikirjoittaja. Savolainen alkoi piirtää "Joonas"-sarjakuvaa Helsingin Sanomiin vuonna 1950. Hän käytti aluksi nimimerkkiä "VeSa" kunnes alkoi signeerata sarjansa nimellä "Joonas" 1950-luvun lopulla.


title: Veikko Savolainen

text: Savolainen jätti oppikoulun kesken 17-vuotiaana, vaikka oli luokkansa parhaita oppilaita. Armeijaan mennessä jo neljä lehteä oli julkaissut hänen pilapiirroksiaan ja sarjakuviaan. Vuonna 1945 aloittaneessa Harrastelija-lehdessä (Tekniikan Maailma -lehden edeltäjä) ilmestyi kolme Savolaisen piirtämää, varsin vauhdikasta sarjaa: "X-tulevaisuuden keksintö" (1947), "Maa meren alla" (1948) ja "Huomio Piippu – täällä Sauhu" (1949). Sarjakuvastrippi "Heikki ja Esa" ilmestyi vuonna 1948 Karjala-lehdessä. Sen jälkeen hän piirsi kymmeniä eri sarjakuvia, joista tunnetuimmat ovat "Joonas" (Helsingin Sanomat, Seura ja Kotiposti 1950–1972), "Unto Uneksija" (Pellervo 1966–2010) ja "Hirnu". Näistä Unto Uneksija oli Savolaisen lopettaessa sen piirtämisen vuonna 2010 eräs pisimpään ilmestyneistä suomalaisista sarjakuvista. Hirnua ja "Sirkus Napoleonia" julkaistiin ainakin viidessä maassa. Muita tuotteliaan Savolaisen sarjoja olivat "Ruutinyrkki", "Toope", "Virnu", "Lepsu", "Kaista", "Peikkomaailma" ja "Tallinjengi".


title: Veikko Savolainen

text: 1960-luvulla Savolainen teki kolmisenkymmentä mainoselokuvaa animaatiotekniikalla ja toimi pari vuotta Ilta-Sanomien poliittisena pilapiirtäjänä. Vuonna 1972 Kustannus Oy Williams värväsi Savolaisen vetämään suomalaista sarjakuvalehteä Sarjista (1972–74), jonka historia jäi kymmenen numeron mittaiseksi kymmenen tuhannen kappaleen levikistä huolimatta. Savolainen teki myös kirjankuvituksia.


title: Veikko Savolainen

text: Vuonna 1973 Savolainen sai Suomen sarjakuvaseuran Puupäähattu-palkinnon. Vuonna 2014 hänelle myönnettiin Pro Finlandia -mitali ensimmäisenä sarjakuvataiteilijana.


title: Launceston Elliot

text: Launceston Elliot (9. kesäkuuta 1874 – 8. elokuuta 1930) oli skotlantilainen painonnostaja ja Ison-Britannian ensimmäinen olympiavoittaja.


title: Launceston Elliot

text: Launceston Elliot syntyi Intiassa Charles Elliotin ja tämän kolmannen vaimon Annin pojaksi. Sittemmin perhe muutti Englantiin. Elliot kiinnostui painonnostosta 16-vuotiaana ja voitti ensimmäisen Britannian-mestaruutensa 1894. Ateenassa vuonna 1896 pidettyjen ensimmäisten nykyaikaisten olympiakisojen aikaan Elliot oli 21-vuotias. Tuohon aikaan painonnostossa ei vielä ollut painoluokkia ja kilpailtiin sekä yhden että kahden käden sarjoissa. Ensimmäisenä ohjelmassa olleessa kahden käden painonnostossa Elliot ja tanskalainen Viggo Jensen nostivat molemmat saman tuloksen 111,5 kg, mutta tanskalainen julistettiin voittajaksi, koska hänen tyylinsä oli ollut parempi. Yhden käden kilpailussa kullasta kamppailivat samat miehet. Elliot nosti 71 kilogrammaa, kun taas kahden käden kilpailussa itseään loukannut Jensen onnistui nostamaan vain 57 kilogrammaa, eikä tällä kertaa voittajasta ollut epäselvyyttä. Ateenan kisoissa Elliot kilpaili myös 100 metrin juoksussa, painissa ja köysikiipeilyssä, missä hän jäi viidenneksi. Sadalla metrillä hän jäi alkuerässään kolmanneksi eikä päässyt jatkoon ja painissa hävisi ensimmäisellä kierroksella saksalaiselle Carl Schuhmannille.


title: Launceston Elliot

text: Vuoden 1899 amatöörien mestaruuskisoissa Elliot teki neljä uutta maansa ennätystä. Vuonna 1905 hän ryhtyi ammattilaiseksi. Urheilu-uransa lopettamisen jälkeen Elliot muutti Australian Melbourneen, missä hän vietti viimeiset elinvuotensa. Hän kuoli syöpään vuonna 1930, 56-vuotiaana. Hän oli vuodesta 1897 eteenpäin naimisissa kentiläisen pastorintyttären Emelia Holderin kanssa.


title: Deborah Drattell

text: Deborah Drattell (s. 1956 Brooklyn, New York) on yhdysvaltalainen säveltäjä, viulisti ja kapellimestari. Hän opiskeli sävellystä Ralph Shapeyn johdolla. Drattell on säveltänyt muun muassa useita oopperoita, jousiorkesteriteoksen "Sorrow Is Not Melancholy" ja orkesterisarjan "Lilith". Drattell on naimisissa ja hänellä on neljä lasta.


title: Raja Ram

text: Raja Ram (oik. Ronald Rothfield, s. 18. joulukuuta 1941, Melbourne, Australia) on muusikko ja englantilaisen TIP World -levy-yhtiön omistaja. Raja Ram syntyi 1941 Melbournessa Australiassa. Nuoruudessaan hän vietti hippielämää ulkomailla ja palasi myöhemmin opiskelemaan huilunsoittoa Melbournen konservatorioon. 1960-luvulla hän matkusti New Yorkiin opiskelemaan jazzia. Hän soitti progressiivista rockia, jazzia ja intialaisia vaikutteita yhdistelleessä Quintessence-yhtyeessä 1960-luvun lopulla ja 1970-luvun alkupuolella, mutta henkilökohtaisista syistä joutui jättämään yhtyeen.


title: Raja Ram

text: Jätettyään musiikin Raja Ram toimi liikemiehenä kunnes 1980-luvulla kiinnostui jälleen musiikista, erityisesti siihen aikaan suosiotaan kasvattaneesta elektronisesta musiikista. Hän oli yksi ensimmäisistä psytrance-genren luojista. Raja Ram perusti yhdessä Graham Woodin ja Ian St. Paulin kanssa TIP Records -levy-yhtiön vuonna 1994, josta tuli pian yksi tunnetuimmista goa tranceen keskittyneistä levymerkeistä. Vuoden Tip Recordsin lopettamisen jälkeen 1999 Raja Ram perusti Tip World -levy-yhtiön.


title: Raja Ram

text: Shpongle on yksi tämän hetken tunnetuimmista Raja Ramin musiikkiprojekteista. Hän on myös yksi 1200 Micrograms -yhtyeen perustajajäsenistä. Hän soittaa usein huilua ambient-kappaleissa.


title: Harakka (saari)

text: Harakka () on saari Helsingin Kaivopuiston edustalla. Saari on noin 500 metriä pitkä, kahdeksan hehtaarin kokoinen ja sadan metrin päässä Kaivopuiston rannasta. Saaren välittömässä läheisyydessä ovat Uunisaaret ja Särkkä. Harakkaan pääsee yhteysveneellä Kaivopuiston rannasta.


title: Harakka (saari)

text: Saaren nimenä on ollut asiakirjoissa ja kartoissa Räntan eli Stora Räntan (1736), yhteisnimenä viereisten saarien kanssa Små Räntor (1750), Haraka eller Båkhollmen (1775; saaressa oli kummeli eli pieni majakka 1700-luvun puolivälissä), Räntan (1808), Stora Räntan (1837) ja Harakka (1842), minkä jälkeen ovat vakiintuneet nykyiset nimet. Harakka mainitaan eräässä meriselityksessä myös tästä saaresta 3–4 kilometriä etelään sijaitsevan pienen luodon nimenä. Harakka-nimen aiheena lienee ollut se, että jokin paikka saarella on muistuttanut harakkaa.


title: Harakka (saari)

text: Harakka on entinen Puolustusvoimien saari, joka avattiin yleisölle vuonna 1989. Puolustusvoimilla oli ollut saarella kemian koelaboratorio Oiva Kallion suunnittelemassa, vuonna 1928 valmistuneessa rakennuksessa. Lisäksi saarella on venäläisten vuonna 1908 rakentama kasarmi, joka nykyisin toimii Helsingin kaupungin luontokeskuksena, sekä muita 1800-luvulla rakennettuja puurakennuksia. Harakan saarella toimii lisäksi taiteilijoiden Harakka-yhdistys. Saarella on itävaltalaisen Alien-elokuvan hirviön suunnitelleen taiteilijan H.R. Gigerin veistos "Sabotage".


title: Harakka (saari)

text: Saarelle järjestetään opastettuja retkiä, sillä rantaniittyjen, kallioketojen ja pienten soiden muodostamat biotoopit toimivat monipuolisena elinympäristönä linnuille ja mahdollistavat monipuolisen kasviston. Linnut ovat myös melko pelottomia, joten niitä pääsee tarkkailemaan ja valokuvaamaan läheltä.


title: Harakka (saari)

text: Linnuista Harakan tyyppilajeina voidaan pitää lokkeja, joita esiintyy saarella viittä lajia: harmaa-, kala-, meri-, nauru- ja selkälokki. Saarella pesii haahka ja valkoposkihanhi, mutta saarella saattaa nähdä myös iso- ja tukkakoskelon, meriharakan, rantasipin, tukkasotkan, lapin- ja kalatiiran. Pikkulinnuista mainittakoon kivitasku, pajulintu ja västäräkki.


title: Harakka (saari)

text: Harakka on myös hyvä muutonseurantapaikka toukokuiseen arktikaan, jolloin parhaimpina päivinä saarelta on nähty kymmeniätuhansia sepel- ja valkoposkihanhia sekä useita satoja muuttavia kuikkia.


title: Nilsiän reitti

text: Nilsiän reitti on Kallaveden reitin keskimmäinen latvaosa ja kuuluu Vuoksen vesistöön. Reitti alkaa Kajaanin, Rautavaaran, Sonkajärven ja Sotkamon alueilta Laakajärveen laskevista joista ja puroista ja kulkee Kuopioon Nilsiän ja Kuopion Juankosken alueilla olevien Syvärin, Vuotjärven, Akonveden, Muuruveden, Juurusveden ja Kotkatveden läpi päätyen Kallaveteen. Korkeuseroa Laakajärven ja Kallaveden välillä on noin 83 metriä.


title: Nilsiän reitti

text: Reitin varrella on kolme sulkukanavaa: Lastukosken, Juankosken ja Karjalankosken kanavat.


title: Nilsiän reitti

text: Vesivoimaloita sijaitsee reitillä viisi: Karjalankoski, Juankoski, Atro, Sälevä ja Kiltua.


title: Iztok Čop

text: Iztok Čop (s. 17. kesäkuuta 1972 Kranj, Jugoslavia) on slovenialainen soutaja. Hän on olympiavoittaja ja nelinkertainen olympiamitalisti sekä nelinkertainen maailmanmestari.


title: Iztok Čop

text: Čop, joka asuu Radovljicassa, aloitti soudun harrastamisen 13-vuotiaana Slovenian johtavassa soutuseurassa "Bledissä". Sittemmin hän on saavuttanut soudussa lukuisia arvokisamitaleita yksikössä, kaksikossa, pariairokaksikossa ja pariaironelosessa.


title: Iztok Čop

text: Olympialaiset


title: Iztok Čop

text: MM-kisat:


title: Iztok Čop

text: Juniorien MM-kisat:


title: Tijuana

text:
Tijuana ] on Meksikon osavaltion Baja Californian suurin kaupunki, joka sijaitsee Meksikon ja Yhdysvaltojen rajalla. Se on maansa läntisin ja yksi pohjoisimmista kaupungeista; ja sitä kutsutaankin Meksikon nurkaksi.
Kaupungissa on yhteensä 1,6 miljoonaa asukasta (tieto vuodelta 2010).


title: Tijuana

text: Kaupunki on perustettu vuonna 1889.


title: Tijuana

text: Tijuanassa on toiminut 1950-luvulta alkaen monia kansainvälisiä teollisuusyrityksiä kuten Panasonic ja Sony.


title: American Idol

text: American Idol (aiemmalta nimeltään American Idol: The Search for a Superstar) on vuosina 2002–2016 ja uudelleen vuodesta 2018 alkaen esitetty yhdysvaltalainen laulajien kykyjenetsintä- ja televisio-ohjelma, joka perustuu brittiläiseen formaattiin "Pop Idol". Ohjelman kehitti televisio- ja levytuottaja Simon Fuller. Fox-televisiokanava esitti "American Idolia" Yhdysvaltain televisiossa sen 15 ensimmäistä tuotantokautta vuosina 2002–2016. Viidennentoista tuotantokauden jälkeen ohjelman teko lopetettiin. ABC osti ohjelman oikeudet vuonna 2017. Sarjan 16. esityskausi alkoi ABC-kanavalla maaliskuussa 2018.


title: American Idol

text: Kilpailussa olevat tuomarit seulovat kymmenien tuhansien joukosta mielestään lahjakkaimmat ja kiinnostavimmat laulajat. Ohjelmassa on kolme tai neljä tuomaria, joiden joukossa on usein ollut viihdemaailman tähtiä. Juontajana on toiminut alusta asti Ryan Seacrest. Ohjelman alussa tuomarit valitsevat kilpailijoita jatkoon, mutta ohjelman edetessä valinta siirtyy katsojille, jotka valitsevat lopullisen voittajan.


title: American Idol

text: Ohjelman katsojamäärä Yhdysvalloissa oli parhaimmillaan vuonna 2006, jolloin sitä seurasi keskimäärin yli 30 miljoonaa katsojaa jaksoa kohti. Vuonna 2014 katsojamäärä oli pudonnut 10 miljoonaan.


title: American Idol

text:
Formaatin suomalaisversio on "Idols".
Neljännellä kaudella koelauluihin otettiin mukaan vierailevia tuomareita. Heitä olivat muun muassa Gene Simmons, LL Cool J, Kenny Loggins ja Brandy. Yhdeksännellä kaudella tuomaristossa nähtiin mm. Victoria Beckham, Katy Perry ja Avril Lavigne.


title: American Idol

text: Ohjelmaa on juontanut alusta asti Ryan Seacrest. American Idolin ensimmäisellä tuotantokaudella hänen juontajaparinaan toimi Brian Dunkleman, joka kuitenkin lopetti ohjelman juontamisen siihen.


title: American Idol

text: Kunkin tuotantokauden alussa käydään koelaulut, joissa tuomarit ja mahdollinen vieraileva tuomari arvioivat tuhansia koelaulajia ympäri Yhdysvaltoja. Hollywoodiin pääsee keskimäärin 20–40 laulajaa paikkakuntaa kohden. Koelaulut pidetään yleensä suurissa kokoontumistiloissa, joihin kaikki halukkaat mahtuvat jonottamaan. Kauden aikana arvioidaan keskimäärin hieman alle 100 000 koelaulajaa ja kaikkina aikoina kokelaita on ollut lähes puoli miljoonaa. Kaikki eivät kuitenkaan pääse tuomareiden eteen, sillä alustava raati valitsee tuhansien kokelaiden keskuudesta vain osan laulutaidon tai yleisen mielenkiinnon perusteella ja vain näillä valituilla on mahdollisuus päästä televisioon. Sitten tuottajat valitsevat joukosta mielestään sopivat esiintyjät. Esiintyessään tuomareille he joutuvat laulamaan ilman säestystä. Koelauluja järjestetään joka kaudella noin seitsemässä osavaltiossa, joissa osallistujamäärä vaihtelee välillä 5 000 – 20 000. Hollywoodiin valitaan yhteensä noin 200 koelaulajaa.


title: American Idol

text: Koelauluosuus on yksi suosituimpia osioita kilpailussa. Siinä keskitytään heikoimpiin esityksiin ja esittäjiin, jotka eivät ilmeisesti ole tietoisia heikosta potentiaalistaan. Alustava raati on valinnut nämä kilpailijat negatiivisessa mielessä, mikä tarkoittaa yleensä vähäistä tai olematonta laulutaitoa ja suurta uskoa omiin kykyihin. Heikot esitykset saavat usein kovaa kritiikkiä, erityisesti Simon Cowellilta. Kilpailijat eivät kuitenkaan yleensä usko häntä ja poistuvat paikalta vakuutellen muille paikalla oleville sekä tv-kameroille olevansa parempia laulajia. Yleensä tuomarit osoittavat negatiivisen mielipiteensä tukahduttamalla nauruaan. Joistakin huonoista laulajista on tullut jopa niin sanottuja "Amerikan legendoja", kuten kolmannen kauden koelaulaja William Hungista, joka huvitti tuomareita esittämällä Ricky Martinin kappaleen "She Bangs", mutta sai hylkäyksestä huolimatta myöhemmin levytyssopimuksen. Muita epäonnistuneita kokelaita, joita on muisteltu ohjelmassa myöhemmin, ovat olleet Paula Abdulia kovin sanoin kritisoinut Rhonetta Johnsson ja koelaulutilaisuudessa hämminkiä aiheuttanut Leroy Wells.


title: American Idol

text: Kilpailijoiden tulee olla Yhdysvaltain kansalaisia, vapaita työskentelemään kokopäiväisesti sekä iältään 16–28-vuotiaita. Yläikäraja nostettiin nykyiseen 28 ikävuoteen neljännellä kaudella, koska kilpailuun haluttiin tuomarien silloisten kommenttien mukaan kypsyyttä ja monipuolisuutta. Alkuvuodesta 2003 50-vuotias professori Drew Cummings teki valituksen ikäsyrjinnästä tasa-arvoisten työmahdollisuuksien komissioon, koska häntä ei otettu jatkoon iän perusteella. Juttua ei kuitenkaan otettu käsittelyyn. Kilpailijoiden tulee tuoda mukanaan voimassa oleva todiste syntymäajasta ja kansalaisuudesta, kuten syntymätodistus, ajokortti tai passi ja alle 18-vuotiaiden mukana tulee olla vanhempi tai huoltaja. Kaikkien koelaulajien pitää käydä americanidol.com:ssa tulostamassa kaavake, joka heidän tulee täyttää, jotta he saavat esiintyä tuomareille. Väärää tietoa antaneet hylätään.


title: American Idol

text: Kilpailuun ei hyväksytä levytyssopimuksen omaavia henkilöitä, ensimmäisen kauden top 30:een sijoittuneita, toisen ja kolmannen kauden top 32:een sijoittuneita, neljännen kauden 44 parhaan joukkoon sijoittuneita, FOXin kanssa millään tavalla tekemisissä olevia eikä kolmen vuoden sisällä rikostaustaa omaavia henkilöitä. Vaikka kyseinen henkilö olisikin hyväksyttävä kilpailija, hän ei silti välttämättä pääse laulamaan tai näyttäytymään tv:ssä, sillä ohjelma-aikaa on rajoitetusti kaupunkia kohden.


title: American Idol

text: Hollywood-viikolla tarkoitetaan viisi päivää kestävää koelauluista seuraavaa osuutta, jossa noin 200 kilpailijaa laulaa erilaisissa koitoksissa. Ensimmäisenä ja toisena päivänä he laulavat yhden kappaleen 12 laulun listasta mikrofoniin taustamusiikin kanssa ja paikalla ovat puolet laulajista sekä vakituiset tuomarit. Loput kilpailijoista ovat retkellä Hollywoodissa, mutta osia vaihdetaan seuraavana päivänä. Seitsemän kilpailijan esiinnyttyä heidät laitetaan riviin lavalle ja jaetaan etu- ja takariviin, joista toinen rivi lähtee kotiin.


title: American Idol

text: Seuraava päivä on ryhmäpäivä, joka on jokaisella kaudella tuottanut ongelmia, sillä kilpailijoiden tulee valmistella esitys 3–4 hengen ryhmissä yhteistyönä, mikä ei ole aina sujunut mutkattomasti. Useimmiten osa ryhmästä jatkaa ja osa putoaa, tosin koko ryhmä voidaan päästää jatkoon tai hylätä. Neljäntenä päivänä jokainen laulaa 95 kappaleen listasta valitsemansa laulun ilman säestystä ja tuomarit jakavat heidät kaikkien laulettua neljään huoneeseen. Kausilla 1–4 kaksi huonetta hylättiin ja kaksi päästettiin jatkoon, mutta viidennellä kaudella kolme huonetta jatkoi ja yksi hylättiin. Viidentenä päivänä tuomarit katsovat nauhoja ja pudottavat noin 48:sta jäljelle jääneestä kilpailijasta puolet ennen semifinaaleja. Jotkut pitävät "American Idolin" Hollywood-viikkoa yhtenä rankimmista, sillä monet ovat romahtaneet ja jotkut ovat lopettaneet kilpailunsa sen aikana.


title: American Idol

text: Hollywoodista selvinneet etenevät semifinaaleihin. Heitä oli ensimmäisellä kaudella 30, toisella ja kolmannella kaudella 32 ja neljännellä ja viidennellä kaudella 24. Ensimmäisellä kaudella 30 semifinalistia jaettiin kolmeen kymmenen kilpailijan ryhmään, joista jokaisesta kolme eniten ääniä saanutta pääsivät jatkoon. Kymmenes finalisti valittiin villi kortti -jaksossa, jossa viisi aiemmin pudotettua mutta tuomareiden mielestä uuden mahdollisuuden ansaitsevaa kilpailijaa pantiin äänestykseen. Kausilla kaksi ja kolme 32 semifinalistia jaettiin neljään kahdeksan kilpailijan ryhmään, joista aina kaksi eniten ääniä saanutta pääsi finaaleihin. Lisäksi jokainen tuomari valitsi yhden pudotetun kilpailijan mukaan ja kahdestoista finalisti valittiin yleisöäänestyksellä villi kortti -jaksossa. Toisen kauden kakkonen Clay Aiken oli yleisön valinta. Kaudella neljä oli mukana 12 miestä ja naista. Tämän käytännön mukaan miehet ja naiset laulavat eri päivinä. Jokainen laulaa valitsemansa laulun ja saa kuulla tuomareiden mielipiteet suorituksesta. He eivät kuitenkaan voi enää tässä vaiheessa vaikuttaa kilpailun kulkuun muuten kuin kommenttiensa avulla. Mielipiteet vaihtelevat tiukasta kritiikistä ylistyksiin. Esimerkiksi viitoskaudella mukana ollut Stevie Scott sai Simon Cowellilta kritiikkiä hänen sanojensa mukaan tylsästä esityksestä. Saman kauden kolmosen Elliott Yaminin erästä semifinaaliesitystä pidettiin niin hyvänä, että Simon kehui Elliottin parhaaksi mieslaulajaksi koko kilpailun historiassa. Semifinaaleissa on orkesteri ja taustalaulajat säestämässä laulua. Musiikkivieraita käy satunnaisesti ohjelman semifinaaleissa. Esimerkiksi viitoskaudella semifinaaleihin tuli neljännen tuotantokauden voittaja Carrie Underwood ja seuraavassa semifinaalissa toiseksi samalla kaudella sijoittunut Bo Bice.


title: American Idol

text: Esitysten jälkeen katsojilla on kaksi tuntia aikaa omalla aikavyöhykkeellään äänestää suosikkiaan soittamalla ilmaiseen puhelinnumeroon. Jokaista kilpailijaa voi äänestää niin monta kertaa kuin haluaa, kunhan se tehdään oikealla aikavyöhykkeellä, joka on yhteydessä puhelimen suuntanumeroon. Muussa tapauksessa ääni hylätään. Seuraavan päivän tuloslähetyksessä pudotetaan kaksi vähiten ääniä saanutta miestä ja naista, kunnes jäljellä on kuusi kummankin sukupuolen edustajaa eli Top 12.


title: American Idol

text: Semifinalistien, ja joissakin tapauksissa myös muiden, taustat tutkitaan ja heidät voidaan hylätä esimerkiksi rikosrekisterin vuoksi. Useita finalisteja on hylätty heidän menneisyydestään löytyneiden asioiden vuoksi. Semifinalistit joutuvat myös huumetesteihin, jotta kilpailun imagolle haitallisilta huumeskandaaleilta vältyttäisiin.


title: American Idol

text: Kilpailijat allekirjoittavat sopimuksen, joka antaa tuottajille luvan käyttää kaikkea heistä kuvattua materiaalia, vaikka se olisi kilpailijasta nöyryyttävää. He myös lupaavat hyväksyä kaikki heidän yksityiselämästään paljastetut asiat, olivat ne totta tai ei.


title: American Idol

text: Finaaleissa ollaan viimeiset 11 viikkoa, jolloin jokainen laulaja laulaa isolla lavalla. Ensimmäisellä viikolla käytännöksi on muodostunut Stevie Wonderin laulujen esittäminen ja hän myös itse opastaa kilpailijoita joillakin kausilla. Monelle on ollut suuri asia saada tavata hänet ja viitoskaudella mukana ollut Elliott Yamin puhkesi kyyneliin heti hänet nähtyään. Useimmille viikolle on oma musiikkiteema, jonka edustaja yleensä opastaa heitä. Musiikkityylejä ja esittäjäteemoja on ollut useita, kuten Bee Geesin, Elvis Presleyn, Queenin ja Elton Johnin kappaleet. Jokainen laulaa yhden kappaleen, ja tuomarit arvioivat suorituksen esityksen jälkeen. Kaikkien esitettyä kappaleensa annetaan muutama tunti äänestysaikaa, jolloin suosikkiaan saa äänestää. Seuraavan päivän tuloslähetyksessä mainitaan kolme vähiten ääniä saanutta, joista kahden ilmoitetaan lopulta olevan turvassa ja yksi joutuu lähtemään. Ennen lähtöään pudotettu kilpailija saa laulaa vielä kerran esittämänsä kappaleen lavalla.


title: American Idol

text: Myöhemmässä vaiheessa lauletaan kaksi kappaletta, koska esittäjiä on vähemmän ja aikaa enemmän. Tällöin molemmat suoritukset arvioidaan esitysten jälkeen. Kun enää kolme on jäljellä, laulaa jokainen kolme kappaletta, joista yksi on tuomarien valitsema, yksi omavalintainen ja yksi levytuottaja Clive Davisin valitsema. Toisella kaudella yksi kappale tosin valittiin arpomalla Clive Davisin valinnan sijaan. Kun jäljellä on enää kaksi kilpailijaa, järjestetään finaali noin 7 300 katsojan edessä, jolloin kumpikin finalisti laulaa ensimmäisenä päivänä kolme kappaletta. Tuomarit arvioivat kaikki esitykset käytännön mukaisesti. Seuraavana päivänä on pidennetty tuloslähetys, jossa tulosten lisäksi nähdään yllätysvieraita. Paikalla ovat kaikki 12 finalistia, jotka esiintyvät useita kertoja, muun muassa musiikkivieraiden kanssa ja yhdessä. Viidennellä kaudella juontaja Ryan Seacrect alkoi jakaa negatiivisia palkintoja esimerkiksi parhaille nais- ja miesesiintyjille ja parhaalle imitaattorille. Ryan Seacrest kertoo ohjelman lopuksi, kenestä tulee uusi American Idol ja voittajan selvittyä paperia alkaa sataa ja voittaja laulaa häntä varten tehdyn debyyttisinglen.


title: American Idol

text: Alun perin ohjelman finaalit järjestettiin Hollywoodin Kodak-teatterissa, mutta kahdeksannesta tuotantokaudesta alkaen finaali on järjestetty Nokia-teatterissa Los Angelesin keskustassa.


title: American Idol

text: Finaalista pudonneet kilpailijat esiintyvät pudotusta seuranneella viikolla lehtihaastatteluissa ja keskusteluohjelmissa kertomassa kokemuksistaan ohjelmassa. Voittaja ja toiseksi sijoittunut tekevät samat asiat kauden päätyttyä. Viimeisen jakson jälkeen julkaistaan finalistien kokoelma-albumi sekä voittajan ja toiseksi tulleen single. Kokoelman julkaisee RCA ja singlet julkaistaan sillä RCA:n osastolla, jolle kilpailija tekee sopimuksen. Kokoelmalla on yksi cover-kappale jokaiselta finalistilta, ja ne valitaan sillä perusteella mitä pidetään heidän parhaana esityksenään. Kyseisiä kappaleita ei julkaista radiosoittoon, mutta niitä voi ladata maksullisesti Internetistä.


title: American Idol

text: Saman vuoden kesällä parhaiten sijoittuneet kilpailijat kiertävät Yhdysvaltoja noin 40 kaupungissa. Vuoteen 2014 asti mukana ovat olleet kymmenen parhaiten sijoittunutta, mutta vuonna 2015 enää viisi parasta. Alkuaikoina finalistit esiintyivät suurilla areenoilla taustayhtyeen kanssa, mutta viime vuosina esiintymispaikat ovat pienentyneet ja taustayhtyeen on korvannut taustanauha.


title: American Idol

text: Myöhään syksyllä tai alkutalvesta julkaistaan kilpailijoiden debyyttialbumeja Sony BMG:n alaisena.


title: American Idol

text: "American Idol" debytoi vähin äänin kesäohjelmana Fox-kanavalla vuonna 2002 sen jälkeen kun useat muut kanavat olivat hylänneet sen. Ohjelmaa juonsivat Ryan Seacrest ja Brian Dunkleman, joista Brian Dunkleman jätti American Idolin kyseisen tuotantokauden jälkeen. Kausi alkoi 11. kesäkuuta 2002 ja suosio kasvoi vähitellen, kun keskustelu mielenkiintoisista kilpailijoista ja suorasanaisesta brittituomarista, Simon Cowellista, kiihtyi. Finaalia seurasikin lopulta arviolta 22 miljoonaa tv-katsojaa syyskuussa 2002. Kelly Clarkson vei voiton 58 prosentin äänimäärällään. Suosion vuoksi seuraava kausi aikaistettiin alkavaksi heti tammikuussa 2003, jolloin jaksoja tuli lisää, budjetti kasvoi ja mainosaika kallistui.


title: American Idol

text: Clarkson teki sopimuksen "American Idolin" 19 Managementin kanssa yhteistyössä olevalle RCA-levy-yhtiölle. Hänen singlensä "A Moment Like This" nousi listakärkeen toisella viikollaan.


title: American Idol

text: Kausi alkoi 19. tammikuuta 2003. Voittaja oli Ruben Studdard.


title: American Idol

text: Kausi alkoi 19. tammikuuta 2004. Kodak-teatterissa järjestetyssä finaalissa voittajaksi selviytyi Fantasia Barrino 51 prosentin äänimäärällä eli 1,3 miljoonalla äänellä. Kaikkiaan ääniä tuli 65 miljoonaa, mikä on suurin äänimäärä koko ohjelman historiassa. Barrinon single "I Believe" oli vuoden myydyin single USA:ssa, ja CRIA myönsi sille platinaa.


title: American Idol

text: Ryan Seacrest juonsi neljännelläkin kaudella ja samat tuomarit, Simon Cowell, Randy Jackson ja Paula Abdul, olivat mukana. Kausi alkoi 18. tammikuuta 2005. Kilpailijoiden tuli olla 16–28-vuotiaita 4. elokuuta 2004 eli syntymäpäivän piti olla välillä 5. elokuuta 1975 ja 4. elokuuta 1988. Tällä kaudella sääntöjä muokattiin myös kilpailun loppuosassa: valittiin 24 semifinalistia, joista 12 oli miespuolisia ja 12 vastaavasti naispuolisia, jotka kilpailivat omissa ryhmissään. Joka viikko kummastakin ryhmästä putosi kaksi kunnes jäljellä oli 12 finalistia.


title: American Idol

text: Kodak-teatterissa pidettävässä finaalissa voittajaksi selviytyi Carrie Underwood. Hän oli ensimmäinen voittaja Kelly Clarksonin jälkeen, joka ei ollut kertaakaan kolmen vähiten ääniä saaneen joukossa. Carrien ensimmäinen single "Inside Your Heaven" nousi ykköseksi Billboard Hot 100 -listalla. Esikoisalbumi "Some Hearts" nousi listakakkoseksi marraskuussa 2005 ja myi triplaplatinaa.


title: American Idol

text: Kausi alkoi 17. tammikuuta 2006 ja tuomareina toimivat edelleen Simon Cowell, Paula Abdul ja Randy Jackson. Kodak-teatterin finaalissa voitti Taylor Hicks.


title: American Idol

text: Kuudes tuotantokausi alkoi 16. tammikuuta 2007. Tuomareina toimivat edellisten tuotantokausien tavoin Simon Cowell, Paula Abdul ja Randy Jackson. Vierailevina tuomareina koelauluissa nähtiin Olivia Newton-John, Carole Bayer Sager ja Jewel.


title: American Idol

text: Kodak-teatterin finaalissa voittajaksi selviytyi Jordin Sparks, joka keräsi finaalissa ennätykselliset 74 miljoonaa ääntä. Sparks oli kilpailun nuorin voittaja 17-vuotiaana. Hän on myös ensimmäinen voittaja Etelä-Yhdysvaltojen ulkopuolelta.


title: American Idol

text: Seitsemäs tuotantokausi alkoi Yhdysvalloissa 15. tammikuuta 2008. Kilpailun tuomarit olivat edelleen Randy Jackson, Paula Abdul ja Simon Cowell ja juontajana toimi yhä Ryan Seacrest. Seitsemättä tuotantokautta kehuttiin siihen asti parhaimmaksi "American Idolin" kaudeksi, koska kilpailijat olivat hyvin erilaisia ja heidän taitavuustasonsa oli korkeampi kuin aiemmilla kausilla. Simon Cowell on myös sanonut, että kyseisenä vuonna miehet olivat selvästi parempia kuin naiset. Kilpailun finaali käytiin 21. toukokuuta, ja voittajaksi kruunattiin David Cook.


title: American Idol

text: Kahdeksas tuotantokausi käynnistyi Yhdysvalloissa 17. heinäkuuta 2009. Tämän kauden uutuuksia olivat muun muassa neljäs tuomari Kara DioGuardi, veto-oikeus yhden kilpailijan kohdalla sekä kilpailijoiden väliset duetot.


title: American Idol

text: Kahdeksannen kauden mentoreina toimivat muun muassa Quentin Tarantino, Jamie Foxx ja Slash. Finaalissa esiintyivät muun muassa Cyndi Lauper, Keith Urban ja Kiss.


title: American Idol

text: Kahdeksannen kauden finaali käytiin keskiviikkona 20. toukokuuta Nokia Theatressa Kris Allenin ja Adam Lambertin välillä, joista voittajaksi selviytyi Allen.


title: American Idol

text: American Idolin yhdeksäs tuotantokausi alkoi Yhdysvalloissa 12. tammikuuta 2010. Koelaulut olivat alkaneet jo edellisen vuoden kesäkuussa, alle kuukausi edellisen kauden finaalilähetyksen jälkeen. Ellen DeGeneres liittyi tuomaripaneeliin, korvaten Paula Abdulin. DeGeneres esiintyi ensimmäisen kerran neljäntenä tuomarina Hollywood-viikolla.


title: American Idol

text: Kaudelle sisältyi myös 24:n kilpailijan semifinaaliformaatti. Myös Idol Gives Back -hyväntekeväisyyskonsertti palasi kyseiselle kaudelle 21. huhtikuuta 2010. Koelauluissa vierailevina tuomareina toimivat mm. Victoria Beckham, Katy Perry, Avril Lavigne ja Kristin Chenoweth. Mentoreina toimivat mm. Adam Lambert, Miley Cyrus, Usher, Alicia Keys, Shania Twain ja Jamie Foxx.


title: American Idol

text: Yhdeksännen kauden finaali käytiin keskiviikkona 26. toukokuuta Nokia Theatressa Lee DeWyzen ja Crystal Bowersoxin välillä. Kilpailun voittajaksi selviytyi DeWyze. Kausi oli Simon Cowellin, Kara DioGuardin ja Ellen DeGeneresin viimeinen tuomarointikausi.


title: American Idol

text: American Idolin kymmenes tuotantokausi alkoi Yhdysvalloissa 19. tammikuuta 2011. Tällä kaudella tuomaristossa olivat Randy Jackson, Jennifer Lopez ja Steven Tyler. Ryan Seacrest juonsi ohjelman myös tällä kaudella. Koelauluista jatkoon pääsi yhteensä 327 kokelasta, joka on American Idolin historian suurin määrä.


title: American Idol

text: Uutuuksia tällä kaudella olivat ikärajan alentaminen 15 vuoteen. Yläikärajaa ei muutettu vaan se pysyi edelleen 28 vuodessa. Myös semifinaaliformaatti uudistettiin, sillä semifinaaleja oli vain yksi. Finalisteja valittiin 13 kappaletta.


title: American Idol

text: Finalistikaksikko oli American Idolin historian nuorin. Scotty McCreery on kilpailun toiseksi nuorin voittaja; nuorin oli kuudennen kauden voittaja Jordin Sparks.


title: American Idol

text: 11. kausi esitettiin vuonna 2012. Kilpailun voitti Phillip Phillips.


title: American Idol

text: 12. kausi esitettiin vuonna 2013. Kilpailun voitti Candice Glover.


title: American Idol

text: 13. kausi esitettiin vuonna 2014. Kilpailun voitti Caleb Johnson.


title: American Idol

text: 14. kausi esitettiin vuonna 2015. Kilpailun voitti Nick Fradiani.


title: American Idol

text: 15. kausi esitettiin vuonna 2016. Kilpailun voitti Trent Harmon. Kauden päätteeksi ohjelma lopetettiin. ABC ilmoitti keväällä 2017 aikovansa jatkaa ohjelman tekemistä.


title: American Idol

text: 16. kausi esitetään ABC-kanavalla vuonna 2018. Ensimmäinen jakso esitettiin maaliskuussa.


title: American Idol

text: "American Idol" on tunnettu sen sponsoreiden mainostamisesta ohjelman aikana. Koska se on Yhdysvaltojen katsotuin ohjelma, 30 sekunnin mainos maksaa noin 705 000 $. Coca-Cola on pääsponsori USA:ssa, ja kaikki tuomarit, juontajat ja kilpailijat nähdään juomassa virvokkeita Coca-Cola-mukeista. Juontaja Ryan Seacrest ja kilpailijat myös kokoontuvat esitysten välissä "Coca-Cola Red Room" -tilaan, joka vastaa perinteistä lämpiötä. Britannian ITV-kanavalla näytetyissä lähetyksissä Coca-Cola-logo on sumennettu. Keskiviikon tuloslähetyksen jälkeen kilpailijat kokoontuvat punaiseen Coca-Cola-huoneeseen keskustelemaan seuraavan viikon teemasta, ja tämä materiaali näytetään seuraavan tiistain lähetyksen alussa. Cingular Wireless mahdollistaa äänestyksen ja yhtiön puhelimilla äänestävät maksavat vähemmän. Kellogg ja Pop-Tarts -yhtiöt ovat myös kaksi suurta sponsoria, varsinkin kauden päättävällä kiertueella. Ford saa myös mittavaa mainontaa: kilpailijat esiintyvät Ford-mainoksissa, jotka näytetään tuloslähetyksissä ja neljännen ja viidennen kauden finaalikaksikot voittivat Ford Mustangit. "American Idolin" logo myös muistuttaa Fordin logoa, sillä molemmissa on tekstiä kursiivissa sinisellä soikean muotoisella taustalla. Kilpailijat pukevat välillä päälleen Old Navyn vaatteita esityksiä varten ja stylisti Steven Cojocaru on vieraillut aikaisemmilla kausilla auttamassa kilpailijoita valitsemaan kyseisen vaateyrityksen vaatteista sopivimmat. Clairoln hiustuotteet sponsoroivat myös ohjelmaa ja kilpailijat saavat yleensä niiden avulla uuden hiustyylin toisen tai kolmannen Top 12 -jakson jälkeen.Nämä ovat kausittaiset ja keskimääräiset "American Idolin" katsojaluvut, FOX-kanavalla.


title: American Idol

text: "Huom: Kaikilla yhdysvaltalaisilla kanavilla tv-kausi alkaa syyskuun lopulla ja päättyy toukokuun lopulla."


title: American Idol

text: Ohjelman alkuvuosina monen voittajan esikoisalbumi nousi Yhdysvaltain albumilistan kärkisijoille ja myi nopeasti yli 200 000 kappaletta. Kakkoskauden voittajan Ruben Studdardin albumi "Soulful" myi ensimmäisen viikon aikana 417 000 kappaletta, mikä on edelleen ohjelman ennätys. Kausien 12 ja 13 voittajien levynmyynti jäi hyvin pieneksi aikaisempiin kausiin verrattuna. Kaikkien voittajien esikoisalbumien listasijoitukset ja myynnit ensimmäisen viikon aikana:


title: Tiksi

text: Tiksi (, ) on kaupunkimainen taajama ja satamapaikkakunta Laptevinmeren rannalla Sahan tasavallan pohjoisosassa Venäjällä. Tiksi on Bulunin ulusin eli Bulunin piirin hallinnollinen keskus. Tiksi on yksi Laptevinmeren tärkeimmistä satamista ja eräs Koillisväylän satamista. Siellä on myös lentoasema. Vuoden 2010 väestönlaskennassa taajaman väkiluvuksi saatiin 5 063 henkeä, joka oli yli puolet koko piirin 9 054 asukkaasta.. Tiksissä on toiminut vuodesta 2010 alkaen Siperian meteorologinen mittausasema, jonka toiminnassa mm. Ilmatieteen laitos on mukana..


title: Tiksi

text: Sahan tasavallan pääkaupunkiin on vesitse (Lenaa pitkin) 1270 kilometrin matka.


title: Tiksi

text: Neuvostoliitto karkotti Tiksiin etnisiin vähemmistöihin kuuluvia ihmisiä, muun muassa inkerinsuomalaisia, toisen maailmansodan aikana.


title: Tiksi

text: Asukasluvun kehitys:


title: Andrei Mih’nevitš

text: Andrei Anatolevitš Mih'nevitš (, "Andrei Mihnevitš", s. 12. heinäkuuta 1976 Babruisk) on valkovenäläinen kuulantyöntäjä.


title: Andrei Mih’nevitš

text: Mih'nevitš sijoittui kahdeksanneksi Maebashin sisäratojen MM-kilpailuissa 1999, mutta putosi karsinnassa saman vuoden Sevillan MM-kilpailuissa. Sydneyn olympialaisissa 2000 hän oli yhdeksäs. Edmontonin MM-kilpailuissa 2001 hän karsiutui loppukilpailusta.


title: Andrei Mih’nevitš

text: Mih'nevitš oli 7. elokuuta 2001 – 6. elokuuta 2003 kilpailukiellossa kiellettyjen aineiden käytön takia. Vain pari viikkoa kilpailukiellosta vapautumisen jälkeen hän voitti Pariisin MM-kisoissa kuulantyönnön maailmanmestaruuden omalla ennätystuloksellaan 21,69. Samana vuonna hän voitti kultamitalin myös Etelä-Korean Daegussa käydyissä universiadeissa ja sijoittui kolmanneksi .


title: Andrei Mih’nevitš

text: Mih'nevitš oli Budapestin sisäratojen MM-kilpailuissa 2004 kuudes, saman vuoden Ateenan olympialaisissa viides tuloksella 20,60 ja 2005 Helsingin MM-kisoissa kuudes (20,74). 2006 Moskovan MM-hallikisoissa hän saavutti hopeaa tuloksella 21,37, ja samana vuonna hopeaa tuli myös Göteborgin EM-kisoista tuloksella 21,11. Lisäksi hän voitti Euroopan talviheittocupin.


title: Andrei Mih’nevitš

text: Mih'nevitš oli viides Birminghamin sisäratojen EM-kilpailuissa 2007. Saman vuoden Osakan MM-kisoissa hän sijoittui pronssille tuloksella 21,27. Hän oli kolmas myös . Valencian halli-MM-kilpailuissa 2008 hän oli neljäs työnnettyään 20,82. Pekingin olympialaisissa 2008 Mih'nevitš sijoittui pronssille tuloksella 21,05. Hän voitti neljänneksi tulleen kanadalaisen Dylan Armstrongin vain senttimetrillä. Berliinin MM-kilpailuissa 2009 hän oli seitsemäs. Dohan sisäratojen MM-kilpailuissa 2010 hän voitti hopeaa. Barcelonassa 2010 hän voitti Euroopan-mestaruuden tuloksella 21,01 m. Toiseksi sijoittunut Tomasz Majewski hävisi hänelle yhdellä senttimetrillä. Daegun MM-kilpailuissa 2011 hän voitti pronssia tuloksella 21,40 m.


title: Andrei Mih’nevitš

text: Mih'nevitš sai Valko-Venäjän yleisurheiluliitolta elinikäisen kilpailukiellon vuonna 2013 kun hänen Helsingin MM-kilpailuissa 2005 antamansa dopingnäyte tutkittiin uudelleen ja siinä oli merkkejä dopingin käytöstä. Hän on ilmoittanut valittavansa tuomiosta urheilun kansainväliseen vetoomustuomioistuimeen. IAAF mitätöi hänen tuloksensa Helsingin vuoden 2005 MM-kisoista lähtien. Ainoastaan Pariisin MM-kultaa vuodelta 2003 ei otettu pois.


title: Andrei Mih’nevitš

text: Mih'nevitš on naimisissa valkovenäläisen kuulantyöntäjän Natallja Mih’nevitšin kanssa.


title: Simon Posford

text: Simon Posford on arvostettu brittiläinen elektronista musiikkia tuottava artisti. Hän on tuottanut musiikkia 1990-luvun alusta saakka useilla eri nimillä. Tunnetuimpia hänen projekteistaan ovat Hallucinogen ja Shpongle.


title: Simon Posford

text: Posford on Twisted Records -levy-yhtiön perustaja.


title: Rasitusastma

text:
Rasitusastma tarkoittaa alttiutta saada astmaoireita erityisesti fyysisen rasituksen aiheuttamana. Urheilijoilla saattaa kovassa harjoituksessa, kylmän ilman hengityksessä tai kovissa kilpailuissa esiintyä rasitusastmaa. Kysymyksessä on sama keuhkoputkien allergisen tulehduksen aiheuttama lisääntynyt supistusherkkyys samoin kuin astmassa yleensä. Rasitusastman syyn ollessa tiedossa kannattaa avaavaa inhaloitavaa eli sisäänhengitettävää lääkettä ottaa jo ennen astmaattisen reaktion laukaisevaa tekijää.
Rasitusastma, kuten taipumus muihinkin astman ja sen kaltaisiin oireisiin, selvitetään kokeilla, joihin pyydetään lähete omalta lääkäriltä.


title: Rasitusastma

text: Tyypillisiä astman oireita ovat keuhkoputkien ahtaus, hengityksen vinkuminen ja sitkeän liman eritys.


title: Suomenvuohi

text: Suomenvuohi on ainoa suomalaisperäinen vuohirotu. Suomenvuohi kasvattaa talveksi pitkän talvikarvan. Väriltään suomenvuohet voivat olla muun muassa valkoisia, mustia, ruskeita, harmaa tai kirjavia. Suomenvuohen karva on tiheää ja pitkää, varsinkin selässä ja reisissä. Kuttu painaa aikuisena keskimäärin 40-60 kg ja pukki 50-70 kg. Suomenvuohi on sukua muille pohjoismaisille alkuperäisvuohiroduille. Sen säkä on noin 40-80cm korkea. Suomenvuohi voi olla sarveton tai sarvellinen. Se elää noin kymmenen vuotiaaksi, jotkut taas vielä vanhemmaksi. Suomenvuohia arvioidaan olevan Suomessa noin 6500.


title: Universiadit

text: Universiadit ovat kansainvälinen opiskelijoiden monilajinen urheilutapahtuma, joka järjestetään Kansainvälisen opiskelijaurheiluliiton FISUn ("Fédération Internationale du Sport Universitaire") alaisuudessa. Universiadit järjestetään aina parittomina vuosina, ja olympialaisten tapaan kesä- ja talvilajien kisat järjestetään toisistaan erillään.


Salon International de l’Auto et accessoires eli Geneven autonäyttely on Sveitsissä, Geneven naapurikaupungissa Le Grand-Saconnex’ssa vuosittain maaliskuun alussa järjestettävä tapahtuma. Näyttely on erittäin suosittu, ja se on yksi automaailman tärkeimmistä tapahtumista. Ensimmäisen kerran näyttely järjestettiin vuonna 1905. Näyttely pidetään Palexpo-messukeskuksessa, joka sijaitsee Geneven lentoaseman vieressä. Näyttelytilojen yhteydessä on myös automuseo, "Musée International de l’Automobile".


title: Salon International de l’Auto et accessoires

text: Genevessä on vuosien mittaan esitelty lähes kaikki merkittävät automallit, bensiinikoneista höyrykäyttöisiin saakka. Monet eksoottiset ja niin sanotut superautot ovat vuosi toisensa perään varastaneet show’n. Prototyypit, konseptiautot, uudet teknologiat ja tekniset läpimurrot, kansainväliset yhteistyösopimukset sekä poliittiset ja yhteiskunnalliset kysymykset ovat kaikki tämän kansainvälisen tapahtuman tuntomerkkejä.


title: Nadzeja Astaptšuk

text: Nadzeja Astaptšuk (, , s. 12. lokakuuta 1980 Stolin, Valko-Venäjän SNT, Neuvostoliitto) on valkovenäläinen kuulantyöntäjä. Hän saavutti useita arvokisamitaleita vuosina 2001–2012, mutta menetti näistä suurimman osan dopingin takia.


title: Nadzeja Astaptšuk

text: Vuonna 1998 Astaptšuk voitti Ranskan Annecyssä nuorten maailmanmestaruuden silloisella ennätystuloksellaan 18,23 m ja vuonna 1999 Latvian Riiassa nuorten Euroopan-mestaruuden tuloksella 18,20 m. Lissabonin halli-MM-kisoissa 2001 hän oli hopealla Larisa Pelešenkon takana, samoin kuin kaksi vuotta myöhemmin Birminghamin halli-MM-kisoissa Irina Koržanenkon voittaessa. Pariisin ulkoratojen MM-kisoissa 2003 hän työnsi silloisen ennätyksensä 20,12 m, mikä sekin riitti hopeasijaan, tällä kertaa kultamitalin mentyä Svetlana Kriveljovalle.


title: Nadzeja Astaptšuk

text: Ateenan olympialaisissa 2004 Astaptšuk oli neljäs tuloksella 19,01 m. Madridin halli-EM-kisoissa 2005 hän voitti kultaa tuloksella 19,37 m. Saman vuoden heinäkuussa hän työnsi Minskissä silloisen ennätyksensä 21,09 m, ja muutaman viikon kuluttua tästä Helsingin MM-kisoissa hän voitti kultamitalin tuloksella 20,51 m. Göteborgin EM-kilpailuissa 2006 hän voitti hopeaa, kuten myös seuraavan vuoden MM-kilpailuissa Osakassa. Valencian sisäratojen MM-kilpailuissa 2008 hän sai hopeaa. Pekingissä 2008 Astaptšuk voitti ensimmäisen olympiamitalinsa, kun hän sijoittui kolmanneksi tuloksella 19,86 m. Dohan sisäratojen MM-kilpailuissa 2010 hän voitti kultaa tuloksella 20,85 m. Saman vuoden EM-kilpailuissa Barcelonassa hän voitti kultaa tuloksella 20,48 m. Daegun MM-kilpailuissa 2011 hän sai hopeaa tuloksella 20,05 m. Istanbulin sisäratojen MM-kilpailuissa 2012 hän voitti niin ikään hopeaa tuloksella 20,42 m. Lontoon olympialaisissa 2012 Astaptšuk voitti kultaa tuloksella 21,36 m., mutta hänen voittonsa mitätöitiin kun selvisi hänen antaneen positiivisen doping-näytteen 5. elokuuta.


title: Nadzeja Astaptšuk

text: Astaptšukin säilötyistä dopingnäytteistä Helsingin MM-kilpailuista 2005, Osakan MM-kilpailuista 2007 ja Pekingin olympialaisista 2008 löytyi vuosina 2014–2017 tehdyissä uusintatutkimuksissa merkkejä dopingin käytöstä. Hän sai vuonna 2014 neljän vuoden kilpailukiellon ajalle 15.8.2012–14.8.2016. Kaikki hänen suorituksensa 13.8.2005 lähtien on hylätty.


title: Nadzeja Astaptšuk

text: Lähde: IAAF


title: Hupilainen

text: Nukketeatteri Hupilainen on vuonna 1984 perustettu kangasalalainen nukketeatteriryhmä. Teatteri on toiminut vuodesta 1998 lähtien Parvula-talossa, jossa sillä on 50-paikkainen näyttämö. Teatteriryhmään kuuluu Niina Kettunen-Niemi, Sinikka Meurman, Pauliina Kirjanen ja Tuula Torkkeli.


title: Hupilainen

text: Hupilainen on järjestänyt Kangasalla nukketeatteripäiviä joka toinen vuosi yhteistyössä Kangasalan kunnan kanssa. Vuonna 2015 päivät järjestettiin kolmattatoista kertaa.


title: Rob Pilatus

text: Robert ”Rob” Pilatus (8. kesäkuuta 1965 New York, USA – 2. huhtikuuta 1998 Frankfurt, Saksa) oli saksalainen esiintyjä, joka tunnetaan parhaiten Milli Vanilli -duon toisena jäsenenä.


title: Rob Pilatus

text: Robert Pilatuksen äiti oli saksalainen striptease-tanssija ja isä amerikkalainen sotilas. Robert oli orpo ja vietti ensimmäiset elinvuotensa orpokodissa Baijerissa, Saksassa. Hänet adoptoitiin müncheniläiseen perheeseen. Hän karkasi kotoaan 15-vuotiaana ja elätti itseään muun muassa DJ-keikoilla, tarjoilijana ja mallina. Pilatus harrasti breakdancea, ja hän oli niin hyvä, että sai kutsun kansainvälisiin breakdancing-kisoihin New Yorkiin vuonna 1984. Yökerhossa ollessaan hän tapasi toisen eurooppalaisen nuoren miehen, ranskalaisen Fabrice Morvanin, josta tuli Robertin paras ystävä. He muuttivat yhdessä Müncheniin ja unelmoivat kuuluisuudesta.


title: Rob Pilatus

text: 1. tammikuuta 1988 Pilatus ja Morvan saivat kutsun tuottaja Frank Farianin studiolle, ja Farian lupasi tehdä heistä kuuluisia laulajia. Parin vuoden päästä he olivatkin maailmankuuluja, mutteivät laulajia sillä tuottaja ei antanut heidän laulaa. Huhut huijauksesta voimistuivat, ja 14. marraskuuta 1990 Farian paljasti julkisuuteen tiedon, että Pilatus ja Morvan ovat vain tanssijoita. Duo joutui palauttamaan Grammy-patsaansa ja kaikki syy laskettiin heidän harteilleen.


title: Rob Pilatus

text: Pilatus alkoi käyttää huumeita ja yritti tehdä itsemurhan 30. marraskuuta 1991 hyppäämällä The Le Mondrian -hotellin parvekkeelta Hollywoodissa. Hän pelastui ja joutui katkaisuhoitoon.


title: Rob Pilatus

text: Pilatus ja Morvan yrittivät paluuta levyllään "Rob&Fab-We can get it on" vuonna 1993. Duo lauloi itse levyllä. Se floppasi täydellisesti.


title: Rob Pilatus

text: Pilatus masentui, alkoholisoitui ja tuli riippuvaiseksi kokaiinista. Vuosina 1995–1996 Pilatus joutui poliisin kanssa tekemisiin jäätyään kiinni autovarkauden yrittämisestä, päällekarkauksista ja väkivaltaisesta käytöksestä. Hän joutui vankilaan kolmeksi ja katkaisuhoitoon kuudeksi kuukaudeksi.


title: Rob Pilatus

text: Pilatus yritti ryhdistäytyä, ja syksyllä 1997 musiikkikanava VH1 teki Milli Vanillista dokumentin "Behind the Music" -dokumenttisarjan avausjaksoksi. Se jäi Pilatuksen viimeiseksi haastatteluksi. Hän palasi Saksaan työskentelemään Frank Farianille.


title: Rob Pilatus

text: Robert Pilatus kuoli 2. huhtikuuta 1998 alkoholin ja masennuslääkkeiden yhteisvaikutukseen. Hänet löydettiin päivää myöhemmin kuolleena frankfurtilaisesta hotelli Arcadiasta. Hänet haudattiin Waldfriedhofiin, Müncheniin.


title: Kitarisa

text: Kitarisa (lat. "tonsilla pharyngea") on imukudosta sisältävä rauhanen, joka sijaitsee nenänielun yläosassa. Sillä on sama tehtävä kuin nielurisoilla ja kielirisalla: se suojaa elimistöä tappamalla nenänieluun saapuvia viruksia ja bakteereita.


title: Kitarisa

text: Jos kitarisa on jatkuvasti tulehtunut, sen toiminta kääntyykin haitalliseksi: risasta erittyy nenänieluun lisää bakteereita, jotka aiheuttavat korva-, poskiontelo- ja keuhkoputkentulehduksia. Kitarisa voidaan myös leikata pois, jos se turvottuaan tukkii yhteyden nielusta korvatorveen tai ilman kulun nenäontelosta nieluun.


title: Svetlana Masterkova

text: Svetlana Aleksandrovna Masterkova (s. 17. tammikuuta 1968 Atšinsk) on venäläinen keskimatkojen juoksija.


title: Svetlana Masterkova

text: Vuonna 1991 Masterkova voitti 800 metrillä Neuvostoliiton mestaruuden ja pääsi edustamaan maataan Tokion MM-kisoihin, missä hän sijoittui kahdeksanneksi. Sisäratojen MM-kisoissa Torontossa 1993 hän saavutti 800 metrillä hopeaa. Vuodet 1994 ja 1995 hän piti taukoa urheilusta synnytettyään lapsen. 1996 Masterkova palasi takaisin huippu-urheilun pariin ja voitti Venäjän mestaruuden sekä 800 että 1 500 metrillä. Kaikkien yllätykseksi hän voitti molemmat matkat myös Atlantan olympialaisissa ja jätti varjoonsa ennakkosuosikit Maria Mutolan ja Ana Fidelia Quirotin. Samana vuonna hän juoksi myös 1 000 metrillä ja maililla uudet maailmanennätykset.


title: Svetlana Masterkova

text: Ateenan MM-kisat 1997 menivät Masterkovalta pilalle akillesjännevamman takia, mutta Sevillan MM-kisoissa 1999 hän palasi jälleen huipulle ja voitti kultaa 1 500 metrillä ja pronssia 800 metrillä. Masterkova osallistui vielä Sydneyn olympialaisiin 2000, mutta keskeytti 1 500 metrin alkuerässään ja lopetti pian tämän jälkeen uransa.


title: Ranskalaiset

text: Ranskalaiset ovat Ranskasta peräisin oleva etninen ryhmä, jonka perinteinen kieli on ranska. Ranskan hallinnon mukaan kuka tahansa Ranskan kansalainen on "ranskalainen" riippumatta hänen etnisestä perimästään, rodustaan tai uskonnostaan, eikä Ranska näin ollen tunnusta etnisiä vähemmistöjä.


title: Ranskalaiset

text: Ennen Rooman valtakunnan nousua Ranskan alueella eli useita galleiksi kutsuttuja heimoja. Heidän esi-isänsä olivat keski-Euroopasta 700 eaa. tulleita kelttejä. 58–51 eaa. roomalaiset valloittivat Gallian Julius Caesarin johdolla. Tänä aikana alueella kehittyi gallialais-roomalainen kulttuuri näiden kansojen sekoittuessa toisiinsa, jolloin latina korvasi aiemmin alueella puhutun gallin, latinasta kehittyi myöhemmin useiden muiden latinalaisten kielien ohella ranskan kieli. Nykypäivänä kelttiläinen kulttuuri on säilynyt vain Bretagnen bretonien keskuudessa jotka eivät tosin periydy galleista vaan 500-luvulla Britanniasta Ranskaan muuttaneista kelteistä. Länsi-Rooman hajottua sen raunioille Galliaan syntyi Frankkien valtakunta. Frankit olivat germaani-heimo jotka muuttivat Ranskaan Reinin itäpuolelta nykyisestä Saksasta. Nimi Ranska periytyy frankkien nimestä. Muita Ranskan alueelle tulleita germaanisia kansoja olivat gootit ja normannit. Normannit valloittivat nykyisen Normandian alueen ja lopulta myös Englannin.


title: Ranskalaiset

text: Kansainvaellusten ja ristiretkien jälkeen Ranskan väestö pysyi melko tasaisena. Poiketen muista suurista Euroopan kansoista, ranskalaisista vain pieni osa muutti Ranskan siirtomaihin. Suurimmat ranskalaiset siirtolaisryhmät muuttivat nykyisiin Nova Scotiaan, Louisianaan ja Quebeciin, sekä Ranskan länsi-Intiaan. Monet muuttajista olivt hugenotteja eli protestanttisia ranskalaisia. Ranskan kansallisvaltio syntyi 1789 Ranskan suuren vallankumouksen jälkeen. Ranskaa yritettiin yhtenäistää hävittämällä paikalliset vähemmistökielet, Dreyfusin tapaus osoitti merkkejä myös antisemitismin noususta.


title: Ranskalaiset

text: Ranskan valtio ei tunnusta ranskalaista etnistä ryhmää vaan sen mukaan kaikki maassa asuvat ovat ranskalaisia. Ranskaan on tullut sen historian aikana monia muuttoaaltoja joista osalla ei ole ollut suurempia sopeutumisvaikeuksia. Uudemmasta maahanmuutosta on tosin syntynyt monia ongelmia. Monet merentakaiset "ranskalaiset" ryhmät eivät välttämättä käsitä itseään ranskalaisiksi vaikka heidän esi-isänsä olisivatkin tulleet Ranskasta ja vaikka he puhuisivatkin ranskaa.


title: Ryōko Tani

text: Ryōko Tani (omaa sukua Tamura, japaniksi 谷亮子 "Tani Ryōko", s. 6. syyskuuta 1975 Fukuokassa, Japanissa) on japanilainen judoka, seitsenkertainen maailmanmestari ja kaksinkertainen olympiavoittaja. Hän kilpaili alle 48-kiloisten sarjassa.


title: Ryōko Tani

text: Ryōko Tani on kotimaassaan Japanissa erittäin suosittu hahmo. "World Heroes" -videopelissä esiintyvä "Ryōko"-hahmo on luotu hänen pohjaltaan.


title: Gert Fredriksson

text: Gert Fridolf Fredriksson (21. marraskuuta 1919 Nyköping – 5. heinäkuuta 2006 Nyköping) oli ruotsalainen meloja ja olympiavoittaja. Fredriksson oli eräs kaikkien aikojen menestyneimmistä melontaurheilijoista ja olympialaisten menestynein miesmeloja. Hän voitti olympialaisissa kaikkiaan kuusi kultaa, yhden hopean ja pronssin. MM-kilpailuista hän voitti seitsemän kultaa, kaksi hopeaa ja kaksi pronssia.


title: Gert Fredriksson

text: Fredriksson voitti Lontoon olympialaisissa 1948 10 000 metrin kajakkiyksiköiden kilpailun peräti 30,5 sekunnilla ajalla 50.47,7. Seuraavana päivänä hän jatkoi ottamalla 1 000 metrin matkalla voiton 6,7 sekunnin erolla seuraavaan ajalla 4.33,2. Se on alle 10 000 metrin matkoilla edelleen melonnan olympiahistorian suurin voittomarginaali. Helsingin olympialaisissa 1952 hän jäi 10 000 metrillä hopealle 11,3 sekuntia isäntämaan Thorvald Strömbergille hävinneenä mutta voitti sitten 1 000 metrillä kultaa 1,8 sekuntia Strömbergiä nopeampana. Melbournen olympialaisissa 1956 Fredriksson voitti jälleen kaksi kultaa, 10 000 metrillä 9,9 sekuntia Unkarin Ferenc Hatlaczkya nopeampana sekä 1 000 metrillä 2,5 sekuntia ennen Neuvostoliiton Igor Pisarevia. Viimeisen kultamitalinsa Fredriksson otti Roomassa 1960 yhdessä Sven-Olov Sjödeliuksen kanssa kajakkikaksikoiden 1 000 metrillä. Kajakkiyksiköissä hän sijoittui pronssille. Neljä vuotta myöhemmin Fredriksson palasi olympiakisoihin Ruotsin joukkueen valmentajana.


title: Uno Harva

text: Uno Nils Oskar Harva (vuoteen 1927 Holmberg, myös Holmberg-Harva; 31. elokuuta 1882 Ypäjä – 13. elokuuta 1949 Turku) oli kansainvälisesti tunnettu suomalainen uskontotieteilijä, joka loi Rafael Karstenin ohella ensimmäisenä pohjaa tieteenalan vakiintumiselle. Hän luopui papinvirastaan laajentaakseen opintojaan ja teki kenttätyömatkoja Etelä-Venäjälle ja Siperiaan suomensukuisten kansojen pariin. E. N. Setälän ohella hän esitti näkemyksen, jonka mukaan Sampo tarkoittaa kansainvälisesti tunnettua maailmanpylvästä. Hän toimi muun muassa sosiologian professorina Turun yliopistossa, Porthan-Seuran esimiehenä (1936–1949) ja Kalevalaseuran sihteerinä (1920–1922).


title: Uno Harva

text: Uno Harva syntyi 31. elokuuta 1882 Ypäjällä. Hänen isänsä Gustaf Oskar Holmberg toimi pojan syntyessä Ypäjän seurakunnan kappalaisena. Hänen äitinsä oli Mathilda Wilhelmina Holmberg, o.s. Gylling. Perheessä oli kolme poikaa (Uno, Ossian ja Johannes), sekä neljä tyttöä (Leni, Magdi, Evi ja Liisi). Mathilda Wilhelmina oli ruotsinkielinen, eikä koskaan oppinut suomen kieltä täysin. Ajan muodin mukaisesti perheen isä halusi kasvattaa lapset suomenkielisiksi ja huolehti siitä, että lapset laitettiin suomenkielisiin kouluihin.


title: Uno Harva

text: Uno Harva suoritti ylioppilastutkinnon Turun suomalaisesta lyseosta vuonna 1902 ja kirjoittautui tutkinnon suullisen kuulustelun yhteydessä "Keisarillisen Aleksanterin-yliopiston" (nyk. Helsingin yliopisto) teologiseen tiedekuntaan.


title: Uno Harva

text: Harva suoritti opintonsa erinomaisin arvosanoin. Puolitoista vuotta opintojen aloittamisesta hänellä oli cum laude -arvosana Raamatun alkukielissä ja laudatur teologisissa esikäsitteissä. Teologiset opinnot päättyivät v. 1906 kiitettävin arvosanoin. Harva ei liene osallistunut sen aikaiseen osakuntien kielipoliittisin kiistoihin. Kannaltaan hän on kuitenkin ollut suomenmielinen, vaikka suorittikin opintojaan myös ruotsiksi.


title: Uno Harva

text: Harva vihittiin papiksi 4. tammikuuta 1907. Hänet nimitettiin Kuoreveden papin apulaiseksi. Harva ei kuitenkaan tuntenut papin virkaa omakseen ja kärsi vakaumuksellisen kriisin. Kerran Ypäjällä hänen muistetaan tokaisseen: "Kyllä se nyt on niin, etten minä voi toimia pappina, sillä minun täytyy monta kertaa viran puolesta puhua semmosta, jota minä en itsekään usko." Lopulta hän päätyi jättämään papin viran noin vuoden jälkeen ja palasi jatkamaan opintojaan.


title: Uno Harva

text: Harvan uranvaihdon motiiveista on esitetty useita arvioita. Aikakauden tuore naturalistinen uskontokritiikki, kristillisen vakaumuksen kriisi tai yksinkertaisesti laajempi kiinnostus uskontoelämän monimuotoisuuteen ovat kaikki varteenotettavia arvauksia. Tutkijanuransa varhaisvaiheessa Harva oli kuitenkin kiinteästi kosketuksissa teologisen tiedekunnan toimintaan ja toimi muun muassa Teologisen lauantaiseuran jäsenenä 1915–1926. Myöhemmissä tutkimusmatkoillaan kirjoittamissaan kirjeissä kuvastuu myös Harvan kristillinen vakaumus.


title: Uno Harva

text: Palattuaan takaisin yliopistoon vuonna 1908 Harva aloitti ensimmäisenä Suomessa opinnot, joiden tavoitteena oli puhtaasti uskontotieteellinen koulutus. Koska tällaista tieteenalaa ei ollut olemassa itsenäisenä oppiaineena, Harva yhdisteli olemassa olevien tieteenalojen tutkimusperinteitä ja hakeutui alan parhaimmin tuntevien opettajien koulutukseen. Turun suomalaisen lyseon vuonna 1909 julkaistun 30-vuotisjuhlakirjan oppilasmatrikkeliin Harva ilmoitti elämäkertatiedoikseen "tutkii vertailevaa uskontotiedettä" — termi jota Harva johdonmukaisesti käytti omasta tutkimustyöstään.


title: Uno Harva

text:
Harva opiskeli muun muassa Edvard Westermarckin, Kaarle Krohnin, E. N. Setälän ja muiden sen aikaisten opettajien johdolla muun muassa vertailevaa kansanrunoutta sekä perehtyi suomalaiseen ja suomensukuisten kansojen mytologiaan ja kieleen.
Sinnikkäiden ja toistuvien yritysten ansiosta Harva nimitettiin suomalais-ugrilaisen uskonnontutkimuksen dosentiksi Helsingin yliopiston historiallis-kielitieteelliseen tiedekuntaan 31.3.1915. Teologiseen tiedekuntaan dosentuurin ei katsottu syystä tai toisesta sopivan koska uskonnontutkimuksen oli tiedekunnassa katsottu sisältyvän uskontohistorian oppiaineeseen. Nimityksen myötä Harva jatkoi M. A. Castrénin työtä, jonka oli katsottu Castrénin kuoleman jälkeen jääneen pysähdyksiin.


title: Uno Harva

text: Yksi Harvan oppilaista oli tuolloin Martti Haavio, joka ihaili Harvaa suuresti.


title: Uno Harva

text: ”Kun dosentti Holmberg – – aloitti luentonsa kello viisi illalla suomalais-ugrilaisesta mytologiasta, hän toi mukanaan kynttilän, sytytti sen ja sammutti sähkön. Oli esillä vainajainpalvelus. – – Uno Holmbergin "iltahartaudet" (kuten sanoimme) olivat minulle juhlaa ja samoin meille jokaiselle. Hän oli, se on käsitykseni, senaikaisista yliopiston opettajista loistokkain luennoitsija.


title: Uno Harva

text: Harvan dosentuurin lisäksi uskontotieteellä ei ollut mitään edustusta suomalaisessa yliopistossa. Teologisen tiedekunnan uskontotieteellinen dosentuuri ei ollut saanut jatkajaa Rafael Karstenin (dosenttina vuodesta 1905) saatua nimityksen käytännöllisen filosofian professoriksi 1922. Syynä oli luultavasti Karstenin poleeminen ja uskontokriittinen tutkimustyö. Samana vuonna Karstenin voimakkaasti ajama uskonnonvapauslaki hyväksyttiin, minkä perusteella muun muassa itämaisen kirjallisuuden professori Knut Tallqvist esitti uskontotieteen professuurin perustamista historiallis-kielitieteelliseen tiedekuntaan ja viran myöntämistä Harvalle.


title: Uno Harva

text: Nimitystä puolsi voimakkaasti myös tuleva professori ja pääministeri Edwin Flinck (myöhemmin Linkomies). Nimitys kaatui kuitenkin yliopistollisen byrokratian rattaisiin. Oli nimittäin tehty jo aiemmin periaatepäätös Johan Edvin Reinin nimittämiseksi sinä vuonna kreikkalaisen ja bysanttilaisen filologian professuurinkaan, minkä myötä professorinvirasta kilpailleet Harva ja Gunnar Landtman eivät kumpikaan saaneet virkaa.


title: Uno Harva

text: Suomen hallituskin otti vuonna 1925 kantaa professuurin perustamisen puolesta, mutta silloinen yliopiston rehtori Hugo Suolahti syystä tai toisesta jarrutti vastaan kaikin voimin ja onnistui kilpistämään Harvan pyrkimykset professuurin perustamisesta. Opetusministeriö (jonka ministerinvirkaa toimitti tuolloin E.N. Setälä) järjesteli yliopiston byrokratiaa joustavammaksi useiden professorinvirkojen perustamisen mahdollistamiseksi helpommin, mutta seuraavana vuonna eduskunta epäsi yliopiston sitä varten hakemat varat ja professuuri jäi taas toteutumatta.


title: Uno Harva

text: Tämän sinnikkään taistelun jälkeen Turun yliopisto tarjosi Harvalle sinne perusteilla olevaa sosiologian professorin virkaa. Harva hylkäsi tarjouksen aluksi ajatuksenaan pyrkiä edelleen uskontotieteen professorin virkaan. Turun yliopiston nopeutettua Harvan pyynnöstä professuurin perustamisprosessia, Harva harkitsi asiaa uudelleen ja otti tarjouksen sittenkin vastaan. Harva muutti perheineen Turkuun vuonna 1926.


title: Uno Harva

text: Koska uskontotiede ei saanut jalansijaa Helsingin yliopistossa, Turkuun perustettava sosiologian professorin virka räätälöitiin todellisuudessa juuri Harvan intressejä koskevaksi. Viran luonteen määrittelivät nimittäin teoreettisen filosofian professori Eino Kaila sekä Rafael Karsten. Kirjeessään Harvalle Kaila kirjoittaa:


title: Uno Harva

text: ”Mitä erityisesti sosiologia-nimeen tulee, näyttää siltä kuin professuuri olisi nimitettävä niin, jotta se saataisiin onnellisesti ajetuksi läpi hoitokunnassa – hoitokunnan hyväksyminen näet tarvitaan siihen nähden, millä aineella vaihtuva professuuri kulloinkin täytetään.”


title: Uno Harva

text: Sosiologian alaisuuteen katsottiin kuuluvan myös vertailevan uskontotieteen ja kansantietouden, joten tuoreen professorin ei tarvinnut vaihtaa painopistettään. Professorin ominaisuudessa Harva palasi oman tutkimustyönsä tulosten esittelyyn ja hänen luentojensa aiheet käsittelivät laajasti tapakulttuuria, maailmanuskontoja, ja myyttiperinteitä.


title: Uno Harva

text: Uno Harva painotti työssään uskontotieteen tieteellisen tutkimuksen luonnetta ja työskenteli lujasti osoittaakseen perustamansa tutkimusalan kriittisen näkökulman, joka oli suomalaisittain jokseenkin uusi tapa suhtautua uskontoihin. Hän suhtautui uskontoihin etupäässä perinnetutkimuksen kannalta ja oli erityisen kiinnostunut myyttien näkyvyydestä yhteisön käytännön elämässä kuten laissa, tapakulttuurissa ja seremonioissa.


title: Uno Harva

text: Harva keräsi elämänsä aikana paljon aineistoa erityisesti suomensukuisten kansojen tavoista ja uskomusperinteestä, mutta ei kehittänyt aineistonsa pohjalta mitään tiettyä teoriaa. Tutkimustyössään hän keskittyi myytin merkityksen ja funktion tutkimiseen. Hän tutki erityisesti uskonnon syntyä ja alkuperää, myytin vaikutusta käytännön elämään, suomensukuisten kansojen maailmanselitysmalleja ja šamanismia.


title: Uno Harva

text: Harvalla on laaja merkitys suomalaisen ja suomensukuisten kansojen kulttuurin perinteen dokumentoijana. Hänen työnsä kattaa laajan maantieteellisen alueen ja sisältää tietoa muun muassa haltiauskosta, Sammosta, perhetavoista, ajanlaskusta ja shamanismista.


title: Uno Harva

text: Eräs Harvan tunnetuimpia yksittäisiä teorioita on E. N. Setälän kanssa kehitetty teoria Sammosta maailmanpylväänä tai maailmanpuuna. Harva julkaisi aiheesta useita artikkeleita ja kaksi teosta.


title: Uno Harva

text: Uno Harvan tutkimustyön mielenkiinto kohdistui aiemmista tutkijoista (Heikki Paasonen, K. F. Karjalainen, Kai Donner, M. A. Castren) poiketen yksinomaan tapakulttuurin ja uskomusjärjestelmien tutkimiseen. Aiemmat tutkijat olivat olleet kielitieteellisesti painottuneita. Harvan tutkimusmatkat kohdistuivat enimmäkseen suomensukuisten kansojen asuma-alueille Siperiaan ja Etelä-Venäjälle.


title: Uno Harva

text:
Yliopistotyönsä ohessa Harva osallistui aktiivisesti myös yhteiskunnallisiin ja paikallisiin asioihin. Hänellä oli voimakas sosiaalinen omatunto joka sai hänet toimimaan aktiivisesti kansansivistyksellisissä ja yhteiskunnallisissa rooleissa.
Harva toimi muun muassa seuraavissa yhdistyksissä ja seuroissa:Harvan puoliso oli lastenkirjailija Elin Munsterhjelm. Heillä oli kolme lasta, Anna-Margareta (1915–1931) Kirsti-Inkeri (1918–1931), ja Martti (1920–2010). Tyttäret kuolivat vuonna 1931 johonkin sairauteen Turussa.


title: Uno Harva

text: Uno Harva kuoli 13. elokuuta 1949 Turussa 66-vuotiaana pitkään potemiinsa sydänvaivoihin.


title: Uno Harva

text: Valikoitu luettelo Harvan tutkimustyöstä.


title: Valkopesu

text: Valkopesu on pesutoimenpide, jossa pesukoneeseen laitetaan ainoastaan valkoisia tai vaaleita värinsä pitäviä tekstiilejä. Pesu voidaan suorittaa normaalia korkeammassa lämpötilassa, yleensä 90–95 celsiusasteessa, sillä värien liukenemisen vaaraa ei ole. Perinteisesti valkopesulla on tarkoitettu liinavaatteiden pesua keittämällä.


title: Valkopesu

text: Tekstiileiden suositeltava pesulämpötila on yleensä luettavissa niihin ommelluista valkoisista lapuista.


title: Zsuzsanna Vörös

text: Zsuzsanna Vörös [] (4. toukokuuta 1977 Székesfehérvár, Unkari) on unkarilainen nykyaikainen viisiottelija. Hän on lajin olympiavoittaja ja viisinkertainen maailmanmestari.


title: Zsuzsanna Vörös

text: Vörös aloitti nykyaikaisen viisiottelun harrastamisen 17-vuotiaana. Hän on 172 senttimetriä pitkä ja painaa 60 kilogrammaa.


title: Myöhäinen sidonta

text: Myöhäinen sidonta eli dynaaminen sidonta tarkoittaa muuttujan tyypin päättelemistä vasta suoritusvaiheessa. Usein tämä liittyy olio-ohjelmointiin ja perintään, mutta sitä käytetään myös ohjelmointikielissä, jotka eivät varsinaisesti tue perintää. Esimerkiksi Visual Basic 6:ssa voidaan muuttujan tyypiksi määritellä Variant, jolloin siihen voi sijoittaa minkä tahansa tyypin. Vasta suoritusvaiheessa tarkistetaan, että muuttujaan sijoitettua tyyppiä käytetään oikein, esimerkiksi tarkistetaan, että muuttujalta löytyvät ohjelmassa käytetyt ominaisuudet.


title: Myöhäinen sidonta

text: Jos ohjelmointikieli tukee perintää, myöhäisen sidonnan käyttökelpoisuus on helpommin ymmärrettävissä. Jos vaikka oletetaan toteutettavaksi yksinkertainen shakkipeliä mallintava ohjelma, voidaan määritellä luokka "ShakkiNappula", jolla on muiden muassa metodit, jotka palauttavat nappulan sijainnin ja mahdolliset ruudut, johon nappula voisi kyseisestä sijainnista siirtyä. Pelin erilaiset nappulat periytyisivät "ShakkiNappula"-luokasta ja niitä olisivat esimerkiksi "Torni", "Lähetti", "Kuningas" jne. Nappulan sijainti on kaikilla nappuloilla se ruutu, jolla nappula on. Sen palauttava metodi siis voitaisiin toteuttaa kaikille nappulatyypeille samalla tavoin. Tällöin sen luontevin paikka olisi luokassa "ShakkiNappula", jolloin luokan perilliset saisivat metodin käyttöön automaattisesti.


title: Myöhäinen sidonta

text: Eri nappulatyypit liikkuvat hyvin eri tavoin. Jos mahdolliset siirrot palauttava metodi tehtäisiin luokkaan "ShakkiNappula", metodista tulisi melko pitkä. Luultavasti siinä olisi useita ehtolauseita, yksi kullekin nappulatyypille ja kussakin haarassa käsiteltäisiin kyseisen nappulatyypin mahdolliset siirrot. Myöhäisen sidonnan ansiosta metodi voidaan kuitenkin toteuttaa siten, että "ShakkiNappula"-luokassa vain kerrotaan siirrot palauttavan metodin olevan olemassa ja kukin nappulatyyppi antaa metodille oman toteutuksensa. "Torni"-luokassa metodi siis palauttaa mahdolliset ruudut vaaka- ja pystyriveiltä, "Lähetti"-luokassa metodi puolestaan palauttaa mahdolliset ruudut vinoriveiltä jne. Kunkin nappulatyypin metodi on varsin lyhyt eikä siinä tarvitse välittää muiden nappulatyyppien mahdollisista siirroista.


title: Myöhäinen sidonta

text: Jos pelilaudan nappulat sijoitetaan taulukkoon, jonka alkiot ovat tyyppiä "ShakkiNappula", voidaan taulukko käydä läpi ja tulostaa kullekin nappulalle sen sijainti ja mahdolliset siirrot. Sijainnin tulostamiseen käytetään "ShakkiNappula"-luokassa olevaa metodia. Myöhäinen sidonta aiheuttaa sen, että kun taulukon alkiolta kysytään sen mahdollisia siirtoja, vasta metodin kutsuvaiheessa päätetään, minkä luokan metodia käytetään. "Kuningas"-luokan oliolle käytetään siis sen luokan omaa metodia, "Torni"-luokan olioille omaansa, vaikka molempien luokkien oliot on sijoitettu "ShakkiNappula"-tyyppiseen taulukkoon.


title: Douhetismi

text: Douhetismi oli italialaisen lentoupseeri Giulio Douhetin 1920-luvulla luoma ilmasodan doktriini. Douhetismissa uskottiin nopeiden, raskaiden ja korkealla lentävien pommikoneiden olevan merkittävin ase seuraavassa sodassa. Uskottiin, että raskaat pommikoneet iskuillaan syvälle vihollisen kotialueelle murtaisivat vastapuolen taistelutahdon.


title: Douhetismi

text: Pitkään 1920-luvun lopulla ja 1930-luvuilla uskottiin pommikoneiden olevan tuhoamattomia. Tähän olisi syynä raskaampien lentokoneiden kehittyminen nopeammin kuin hävittäjäkoneiden. Ne lensivät nopeammin kuin hävittäjät aina 1930-luvun loppupuolelle. Täten voitiin väittää, ettei niitä voi ampua alas. Tähän oli syynä matkustajakoneiden kehitys 1920-luvulla ja vielä nopeampi kehitys 1930-luvun alussa (esimerkiksi Yhdysvalloissa Douglas DC-2 ja Boeing 247). Kyseessä oli poliitikoiden ja ilmavoimien johtomiesten tietoinen valinta panostaa vain pommikoneiden kehitykseen. Useimmissa maissa ilmavoimia johtivat entiset tykistön upseerit ja heidän oppeihinsa doktriini sopi hyvin.


title: Douhetismi

text: Osasyynä olivat myös kiistat hävittäjien kehitys-suunnassa maailmansotien välillä. Perinteisempi suunta painotti hyvää näkyvyyttä ja koneen ketteryyttä ja näin kykyä kaartotaisteluun. Uusi suunta painotti nopeutta, nousukykyä ja tulivoimaa. Syntyi useita hävittäjätyyppejä, jotka olivat kompromisseja. Esimerkiksi alatasoisissa Fokker D.XXI ja Nakajima Ki-27 -tyypeissä oli kiinteä laskuteline rakenteen ja huollon yksinkertaistamiseksi. Neuvostoliitto käytti kumpaakin tyyppiä vastaan Polikarpov I-153 -konetta, ketterää kaksitasoa, jossa oli sisäänvedettävä päälaskuteline. Bristol Blenheim ja Tupolev SB-2 olivat riittävän nopeita pakenemaan Polikarpov-kaksitasoja ja Nakajima 27 -hävittäjiä.


title: Douhetismi

text: Saksa osoitti pommituksen voiman Guernican pommituksessa Espanjan sisällissodassa, mutta pommitukset tehtiin keskiraskailla taktisilla pommikoneilla kuten Junkers Ju 52 ja Heinkel He 111.


title: Douhetismi

text: Yhdysvalloissa kenraali Billy Mitchell oli voimakkain douhetismin ajaja ja joutui jopa sotaoikeuteen 1920-luvulla, kun hänen keinonsa edistää pommikoneiden asiaa astui Yhdysvaltain laivaston varpaille.


title: Douhetismi

text:
Isossa-Britanniassa samankaltainen oppi tuli tunnetuksi ”trenchardismina”.
Lordi Hugh Trenchard kehitti 1930-luvun alussa näkemyksen, jonka mukaan ilmahyökkäys olisi paras keino puolustautua mantereelta tulevaa vihollista vastaan. Tähän tarvittaisiin raskaita pommikoneita, jotka tekisivät tuhoisia iskuja mannermaalle. Hän esitti, että tämä oli todellinen Britannian ilmavoimien olemassaolon perusta. Edelleen hän totesi, ettei lentokone ole ase toista lentokonetta vastaan ja että hävittäjävoimat tulisi pitää mahdollisimman pieninä. Teoria ei vastannut lainkaan Britannian ilmavoimien sen hetkistä tilannetta, jossa niillä ei ollut varsinaisia raskaita pommikoneita ennen vuotta 1941. Opilla oli kuitenkin poliittista vaikutusta.


title: Douhetismi

text: Ilmavoimien komentajana 1926–1932 toiminut eversti Väinö A. Vuori sekä Suomen ilmavoimien vanhemmat upseerit pitivät pommittajia keskeisenä keinona pysäyttää tuolloin yksiselitteisesti viholliseksi määritellyn Neuvostoliiton maahyökkäys. Vihollisen ilmavoimat tulisi tuhota kentilleen pommikoneiden hyökkäyksillä, sillä hävittäjiä ei arveltu voitavan hankkia riittävästi hyökkäysten torjumiseksi.


title: Douhetismi

text: Yleisesikunta laati tammikuussa 1933 kehityssuunnitelman, jossa tavoitteena oli kuusi pommitus- ja kolme hävittäjälaivuetta. Tärkeimmät kohteet määriteltiin ja niitä olivat rautatiesolmut, lentokentät ja sotateollisuus. Kapteeni Gustaf Magnusson toteutti omalla kustannuksellaan vuonna 1933 viiden kuukauden koulutusmatkan Ranskan ilmavoimien hävittäjäkoulutukseen 3. Hävittäjärykmentin (Escadrille des Cigognes) Georges Guynemer -laivueeseen, joka sijaitsi Charteauroux’ssa noin 265 kilometriä Pariisista etelään. Magnusson totesi, että hävittäjillä oli mahdollisuus läpäistä pommittajien lentomuodostelma ja päästä sopivaan ampuma-asemaan.


title: Douhetismi

text: Hävittäjälentäjät kuten majuri Richard Lorentz kritisoivat suuntaa esittäen pommitusten olevan tehotonta maastossa hajaantuneena etenevää vihollista vastaan, koska varsinaiset ryhmitykset olisi tehty jo rauhantilassa ennen hyökkäyksen aloitusta. Lorentz kyseenalaisti Suomen mahdollisuudet hankkia riittävästi pommittajia tehtävän toteuttamiseksi pitäen suhteellisen pientä määrää kaukotiedustelukoneita riittävänä.


title: Douhetismi

text: Vuonna 1936 pommittajia pidettiin edelleen keskeisenä hyökkäysaseena ja todettiin nopeiden keskiraskaiden koneiden, joilla olisi suhteellisen pitkä toimintasäde, olevan talouden sanelema ratkaisu syöksypommittajien ohella. Espanjan sisällissodasta tulleet havainnot sekä Neuvostoliiton aluevaatimukset päättivät douhetismin vaikutuksen ja painopiste siirrettiin lopullisesti hävittäjien hankintaan.


title: Douhetismi

text: Toinen maailmansota osoitti, etteivät lentopommitukset ole niin tehokkaita kuin oli otaksuttu. Etenkin Yhdysvaltain ilmavoimien pommikoneiden tappiot Saksan taivaalla muodostuivat hävittäjätorjunnan vuoksi hyvin suuriksi. Pyrkimys vaikuttaa Saksan ilmavoimien sekä maavoimien mekanisoituun sotapotentiaaliin pommittamalla Schweinfurtin kaupungissa sijainneet kuulalaakeritehtaat johti jopa 20–25 prosentin kone- ja miehistötappioihin yhtä pommitusoperaatiota kohti, kun neljän prosentin kone- ja miehistötappiot on katsottu sellaisiksi, joita ilmavoimat pystyy kestämään jatkuvasti. Tuotantoa ei saatu päättymään mihin vaikutti osaksi myös laakereiden tuonti muista maista, muun muassa Ruotsista.


title: Douhetismi

text: Sama lopputulos oli Romanian Ploestin öljykenttien pommituksella. Yhdysvaltain ja Britannian ilmavoimat kuitenkin antoivat merkittävän panoksen Saksan häviöön nimenomaan douhetismin ennakoimilla strategisilla pommituksilla romahduttamalla polttoainetuotannon ja sitomalla suuria voimavaroja puolustukseen. Taktiset pommitukset vaikuttivat merkittävästi hidastamalla Saksan joukkojensiirtoja Normandian maihinnousun torjumiseksi ja vaikeuttamalla tykistön ammustäydennyksiä sekä tuhoamalla lentokentät, joille Saksan ilmavoimien piti siirtyä. Kehittyneemmillä hävittäjillä, joilla oli riittävä toimintasäde pommittajien saattamiseksi, oli tässä silti keskeinen osa ilmaherruuden kiistämiseksi ja lopulta voittamiseksi.


title: Douhetismi

text: Hirosihiman ja Nagasakin ydinpommitukset antoivat pommikoneille uuden suuremman iskuvoiman lisäetunaan se, että hyökkäävien koneiden määrä voi olla paljon pienempi. Ilmatorjuntaohjusten kehittyminen poisti tämän edun 1960-luvun kuluessa.


title: Douhetismi

text: Sittemmin douhetismin pysäyttämättömien pommikoneiden rooli on siirtynyt pitkän matkan ydinohjuksille kaikissa ydinaseen omaavissa maissa. Esimerkiksi Yhdysvaltain ilmavoimien kenraali Bernard Schrieverin näkemys ydinohjusten tarpeesta 1950-luvulla oli samankaltainen kuin Giulio Douhetin näkemys pommikoneista. Yhdysvaltain presidentti Dwight D. Eisenhowerin jäähyväispuheen (vuonna 1960) varoitus sotateollisen yhteenliittymän vaarasta kertoi tällaisen doktriinin poliittisesta voimasta. Douhetismi oli mukana myös 1980-luvun puolivälin kiistoissa Yhdysvaltain presidentti Ronald Reaganin Tähtien sota -ohjelman kritiikissä, jossa olennainen argumentti oli, ettei ydinohjusta ole mahdollista pysäyttää.Viitteet


title: Pae Gil-Su

text: Pae Gil-Su (, s. 4. maaliskuuta 1972) on pohjoiskorealainen entinen telinevoimistelija, jonka paras teline oli hevonen.


title: Pae Gil-Su

text: Pae jakoi hevosen olympiavoiton Barcelonan kesäolympialaisissa 1992 yhdessä Vitali Štšerbon kanssa. Maailmanmestaruuden Pae voitti hevosella vuosina 1992 (jaettu Štšerbon ja Jing Lin kanssa), 1993 ja 1996.


title: Saint-Tropez

text: Saint-Tropez on kunta Ranskan Rivieralla 60 kilometriä Toulonista. Sen asukasluku on 5 612 (vuonna 2006) ja pinta-ala on 11,18 neliökilometriä.


title: Saint-Tropez

text: Saint-Tropez on ollut muotimaailman eliitin suosima rantalomakohde 1920-luvulta alkaen. Toisessa maailmansodassa liittoutuneet nousivat sieltä maihin Ranskaan. Sodan jälkeen ranskalaiset eksistentialistit alkoivat viettää siellä kesiään. 1950-luvulla siitä tuli erityisen suosittu, osittain näyttelijä Brigitte Bardot'n ansiosta.


title: Saint-Tropez

text: Saint-Tropez’n satamassa on loistoristeilijöitä ja terassikahviloita.


title: Saint-Tropez

text: Naapurikunnat ovat Gassin ja Ramatuelle.


title: Hallie Kate Eisenberg

text: Hallie Kate Eisenberg (s. 2. elokuuta 1992) on yhdysvaltalainen näyttelijä.


title: Hallie Kate Eisenberg

text: Eisenberg syntyi New Brunswickissa, New Jerseyssä. Hän sai nimensä sisarustensa lempielokuvasta "Muuta en jouluksi toivo" (1991), jossa Thora Birchin roolihahmo on nimeltään Hallie O’Fallon. Eisenberg esiintyi jo muutaman vuoden ikäisenä mainoksissa ja tuli 1990-luvun lopulla tunnetuksi Pepsi-mainosten pikkutyttönä. Samaan aikaan hän sai ensimmäisiä roolejaan myös elokuvista, kuten "Paulie" (1998) ja "The Insider – sisäpiirissä" (1999).


title: Hallie Kate Eisenberg

text: Eisenbergin isoveli on näyttelijä Jesse Eisenberg.


title: Loppupeli (shakki)

text: Loppupeli on shakissa keskipelin jälkeinen tilanne, jossa upseerien määrä on vähentynyt huomattavasti alkutilanteeseen verrattuna.


title: Loppupeli (shakki)

text: Hyvä loppupelitekniikka on olennaista shakkitaidon kannalta. Usein yksinkertaisiltakin näyttävät loppupeliasemat saattavat kätkeä sisäänsä monia sudenkuoppia – monesti vaaditaan paljon pitkien muunnelmien laskemista. Loppupeleistä tärkeimmät ovat sotilas- sekä torniloppupelit, koska ne esiintyvät useammin peleissä. Sotilasloppupelit ovat perusta koko loppupelitaidoille, ja niistä olennaisin on ehdottomasti kuningas + sotilas vs. pelkkä kuningas. On myös tärkeää tuntea tietynlaisia tyyppiasemia. Nämä ovat esimerkiksi torniloppupeleissä esiintyvät Lucena-asema sekä Philidor-asema.


title: Loppupeli (shakki)

text: Raja keskipelin ja loppupelin välillä on usein häilyvä. Yhdeksi selkeäksi eroksi voidaan kuitenkin katsoa, että loppupelissä kuninkaan sekä sotilaiden osuus pelissä on merkittävämpi, välitöntä mattihyökkäyksen vaaraa ei loppupelissä useinkaan ole. Monesti loppupeli kulminoituukin sotilaisiin ja niiden korottautumiseen tavoittaessaan kahdeksannen rivin.


title: Loppupeli (shakki)

text: Vahvojen pelaajien kesken päädytään usein loppupeleihin, koska suurten virheiden (useimmiten taktisten) määrä on suhteellisen pieni näissä peleissä. Loppupeleissä pelin pääpaino on monesti sotilaissa ja sotilaiden korottautumisessa (joka taas yleensä johtaa voittoasemaan). Tärkeä konsepti loppupeleissä on "oppositio". Sotilasta korotettaessa oma kuningas tulee tukemaan tämän etenemistä.


title: Loppupeli (shakki)

text: Tietokoneiden avulla on laskettu optimaaliset siirrot kaikkiin alle kuuden nappulan loppupeleihin (kts. aiheesta muualla).


title: Loppupeli (shakki)

text: Perusmateilla tarkoitetaan tässä tilannetta, jossa vastustajalla on pelkkä kuningas ja hyökkäävällä osapuolella yksi tai kaksi upseeria. Nämä yhteistyössä kuninkaan kanssa matittavat siten vastustajan kuninkaan.


title: Loppupeli (shakki)

text: Torni tai daami ovat riittäviä saamaan kuninkaan mattiin, samoin lähettipari (eriväriset). Ratsu ja lähetti pystyvät myös kuninkaan avulla suorittamaan matin, mutta tämä on verrattain vaikea tehtävä.


title: Loppupeli (shakki)

text: Kaksi ratsua ei pysty matittamaan kuningasta (ellei vastustaja pelaa erityisen kehnosti), mutta tilanne muuttuu, jos vastustajalla on lisäsotilas. Tällöin hyökkääjällä on enemmän mahdollisuuksia, koska patti on epätodennäköisempää.


title: Loppupeli (shakki)

text: Loppupelitaidon kulmakivi on sotilasloppupelien vahva hallinta. Usein loppupelit yksinkertaistuvat sotilasloppupeleiksi, jolloin pelaajat pyrkivät korottamaan sotilaansa upseereiksi niiden saavuttaessa kahdeksannen rivin. Kuningas on tärkeässä roolissaan tukiessaan sotilaan etenemistä. Tärkeä periaate (sotilas)loppupeleissä on "oppositio". Tällä tarkoitetaan tilannetta, jossa kuninkaat ovat samalla rivillä (tai linjalla), yhden ruudun ollessa niiden välillä. Siirtovuorossa oleva pelaaja joutuu luopumaan oppositiosta, jolloin vastustajan kuningas pystyy tunkeutumaan aikaisemmin toisen kuninkaan kontrolloimille ruuduille ja näin pystyy tukemaan oman sotilaansa etenemistä.


title: Loppupeli (shakki)

text: Kuvan oppositiotilanteessa musta häviää ollessaan siirtovuorossa. Valkoisen kuningas saavuttaa ruudun c7 tai e7 (mustan siirrosta riippuen), jolloin sotilaalla on vapaa tie korottua - valkoinenhan kuningas kontrolloi korotusruutua. Valkoisen ollessa siirtovuorossa peli päättyy tasan.


title: Loppupeli (shakki)

text: Toinen tärkeä konsepti sotilasloppupeleissä on sotilaan korottautumisessa käytettävä ns. "neliösääntö". Sen avulla voidaan määrittää, ehtiikö vastustajan kuningas saavuttaa sotilasta. Sotilaasta piirretään diagonaalia pitkin viiva kahdeksannelle riville, ja tämä viiva toimii muodostettavan neliön lävistäjänä. Jos vastustajan kuningas ei siirtovuorollaan ehdi 'sisään kyseiseen neliöön', on sotilas vapaa korottumaan. Alkuruudussaan olevan sotilaan neliö lasketaan normaalia neliötä yhden rivin ja linjan pienemmäksi, sillä sotilas voi ensimmäisellä siirrollaan tehdä kaksoisaskeleen.


title: Loppupeli (shakki)

text: Ratsuloppupelit sisältävät usein samoja elementtejä, joita liittyy ylipäänsä ratsun liikkumiseen. Ratsut ovat usein tehottomia tilanteissa, joissa sotilaita on sekä kuningas- että daamisivustoilla. Lisäksi ratsu ei voi 'hävitä tempoa' (kuten lähetti monesti kykenee), jolloin esimerkiksi ratsun siirtyessä se menettää kontrollin aikaisemmin hallitsemiinsa ruutuihin - tämä upseerihan vaihtaa ruudun väriä joka siirrolla. A- sekä h-linjoilla eteneviä sotilaita on ratsun kannalta vaikea pysäyttää, laudan reunalla ratsun koordinointi on hankalampaa.


title: Loppupeli (shakki)

text: Läheteillä on pitkä kantama, ja toisin kuin ratsut ne voivat paremmin toimia tilanteessa, joissa sotilaita on molemmilla sivustoilla, ottaen kuitenkin huomioon, että lähetti pystyy liikkumaan vain puolella ruuduista. Lähetti kontrolloi aina kahdella diagonaalilla - sen liikkuessa toisen diagonaalin kontrolli häviää.


title: Loppupeli (shakki)

text: Koska lähetti hallitsee vain puolta ruuduista, joskus heikommalla oleva osapuoli voi silti hyötyä tästä seikasta. Jos reunasotilaan korotusruutu ei ole lähetin kontrolloitavissa, vastustajalla on hyvät mahdollisuudet tasapeliin (materiaalin ollessa kuningas, lähetti ja sotilas vastaan pelkkä kuningas).


title: Loppupeli (shakki)

text: Loppupelejä, joissa vastustajilla on eriväriset (eri värisiä ruutuja kontrolloivat) lähetit pidetään yleisesti tasapeliherkkinä, usein tähän on syynä että blokadin synty on hyvin todennäköistä eivätkä lähetit voi kohdata toisiaan.


title: Loppupeli (shakki)

text: Torniloppupelit ovat erityisen tärkeitä hallita, koska ne esiintyvät peleissä äärimmäisen usein. Avainsana näissä loppupeleissä on aktiivisuus - torni ei ole omiaan passiiviseen puolustukseen ja vihollissotilaiden blokkaamiseen.


title: Loppupeli (shakki)

text: Torniloppupelien tyyppiasemia ovat Lucena- sekä Philidor-asemat, jotka sisältävät olennaisia teemoja torniloppupeleissä.


title: Loppupeli (shakki)

text: Daamiloppupelit ovat eriluonteisia muista loppupeleistä, koska kuningatar on niin voimakas upseeri. Tämä asettaa kuninkaan turvallisuuden prioriteetiltaan suuremmaksi. Erityisesti tulee tietää kuningatar vs. sotilas -loppupelit, jossa sotilas on 7. rivillä ja korottumaisillaan. Mikäli sotilas on a-, c-, f- tai h-linjalla lopputulos riippuu daamin omistavan puolen kuninkaan sijainnista, muiden linjojen sotilailla daamin omistava puoli voittaa kuninkaan sijainnista riippumatta.


title: Dezső Gyarmati

text: Dezső Gyarmati (23. lokakuuta 1927 Miskolc – 18. elokuuta 2013 Budapest) oli unkarilainen vesipalloilija ja olympiavoittaja. Hän on ainoa viisissä peräkkäisissä kesäolympialaisissa mitalin voittanut vesipalloilija. Gyarmatia pidetään yleisesti kaikkien aikojen parhaana vesipalloilijana, ja Unkarissa hänellä on kansallissankarin asema.


title: Dezső Gyarmati

text: Gyarmati voitti mitalin vesipallossa viisissä peräkkäisissä olympialaisissa vuosina 1948–1964. Hän voitti Unkarin joukkueen kapteenina myös kaksi Euroopan mestaruutta vuosina 1954 ja 1962. Hän oli erinomainen uimari (paras aika 58,5 sekuntia 100 metrillä) ja häntä kutsuttiin "maailman nopeimmaksi vesipalloilijaksi".


title: Dezső Gyarmati

text: Gyarmati oli Unkarin kultajoukkueen valmentaja vuoden 1976 olympialaisissa. Myöhemmin hänestä tuli parlamentin jäsen. Vuonna 1952 Gyarmati meni naimisiin 200 metrin selkäuinnin olympiavoittajan, Eva Székelyn kanssa. Heidän Andrea-tyttärensä oli hopeamitalisti 100 metrin selkäuinnissa vuonna 1972. Andrea nai myöhemmin Mihály Heszin, vuoden 1968 melonnan olympiakultamitalistin.


title: Dezső Gyarmati

text: Gyarmati kuoli Budapestissa 18. elokuuta 2013, 85-vuotiaana.


title: Tunnusluku

text: Tunnusluku tarkoittaa seuraavia asioita:


title: Kim Il

text: Kim Il (s. 25. kesäkuuta 1971) on pohjoiskorealainen entinen vapaapainiija. Hän paini alle 48-kiloisten sarjassa.


title: Kim Il

text: Vuonna 1991 Kim voitti ikäluokassaan maailmanmestaruuden ja sijoittui aikuisten MM-kisoissa Varnassa hopealle hävittyään loppuottelussa Neuvostoliiton Vugar Orudijeville.


title: Kim Il

text: Vuonna 1992 Kim voitti huhtikuussa Aasian-mestaruuden ja elokuussa olympiakultaa Barcelonan olympialaisissa, missä hän kukisti loppuottelussa Etelä-Korean Song Shin-kimin. Kim voitti Aasian-mestaruuden myös vuosina 1993 ja 1996. Viimeisissä arvokilpailuissaan 1996 Atlantan kesäolympialaisissa hän voitti toisen olympiakultansa. Tällä kertaa loppuottelussa vastassa oli Armenian Armen Mktrtšan.


title: Hamish Carter

text: Hamish Carter (s. 28. huhtikuuta 1971 Auckland, Uusi-Seelanti) on uusiseelantilainen triathlonisti. Hän kilpailee lajissa ns. olympiamatkalla.


title: Hamish Carter

text: 1993 MM-kisoissa Carter saavutti pronssia, 1997 MM-kisoissa hopeaa ja 2002 Kansainyhteisön kisoissa pronssia. Kaksi vuotta myöhemmin Ateenan olympialaisissa hän voitti olympialaisten kultamitalin kahdeksan sekunnin erolla maanmieheensä Bevan Dochertyyn.


title: Hamish Carter

text: Carter on kilpaillut myös soudussa kansallisella tasolla. Triathlonin harrastamisen hän aloitti 21-vuotiaana vuonna 1992.


title: Helena

text: Helena voi viitata ainakin seuraaviin:


title: M/S Vana Tallinn

text: M/S Vana Tallinn (ent. "Dana Regina") oli virolaisen Tallinkin omistama matkustaja-autolautta. Alus valmistui vuonna 1974, ja se romutettiin vuonna 2014.


title: M/S Vana Tallinn

text: Tanskan suurin laivayhtiö DFDS tilasi vuonna 1969 aluksen nimellä "Dana Regina". Alus valmistui vuonna 1974, ja se asetettiin Harwich–Esbjerg-reitille. Se oli yksi aikansa hienoimmista autolautoista. Se siirtyi vuonna 1983 Kööpenhamina–Oslo-reitille. Se myytiin vuonna 1990 Nordström & Thulin -varustamolle palvelemaan reittiä Tallinna–Tukholma Estline-yhtiön väreissä "Nord Estonia" -nimisenä. Sen korvasi helmikuussa 1993 M/S "Estonia". Larvik Line liikennöi vuosina 1992–1994 aluksella nimellä "Thor Heyerdahl".


title: M/S Vana Tallinn

text: "Vana Tallinn" liikennöi välillä Helsinki–Tallinna vuoden 2007 alussa korvaten M/S "Meloodiaa", joka vuokrattiin Espanjaan. Kun Tallinkin uusi alus M/S "Star" valmistui huhtikuussa 2007, ei "Vana Tallinnia" siirrettykään takaisin Paldiski–Kapellskär-linjalle, vaan se siirtyi "Regina Baltican" pariksi Tukholma–Riika-reitille vuoden 2008 elokuuhun asti, jolloin "Silja Festival" korvasi sen. Alus oli vuodesta 2011 eteenpäin Albanian Ferries -varustamon liikenteessä nimellä "Adriatica Queen" reitillä Bari–Durres.


title: Plesiosauria

text: Joutsenliskot eli plesiosaurit ("Plesiosauria") on sukupuuttoon kuollut matelijoihin kuuluva lahko. Lahkoon kuuluvat merieläimet olivat yleensä pitkäkaulaisia ja pienipäisiä, mistä juontuu lahkon nimi joutsenliskot. Joutsenliskot olivat suuria ja saattoivat olla jopa 15 metrin pituisia. Joutsenliskot elivät mesotsooisella kaudella.


title: John Stanton

text: John Stanton (s. 28. lokakuuta 1944, Brisbane, Queensland) on australialainen näyttelijä. Hän on esiintynyt useissa televisiosarjoissa ja elokuvissa sekä radiossa.


title: Helene

text: Helene () voi viitata seuraaviin asioihin: